dwar l-abozz tal-baġit ġenerali ta' l-Unjoni Ewropea għas-sena finanzjarja 2007

Taqsima 1 – Parlament Ewropew

Taqsima II – Kunsill

Taqsima IV – Qorti tal-Ġustizzja

Taqsima V – Qorti ta' l-Awdituri

Taqsima VI – Kumitat Ewropew Ekonomiku u Soċjali

Taqsima VII – Kumitat tar-Reġjuni

Taqsima VIII (A) – Ombudsman Ewropew

Taqsima VIII (B) – Kontrollur Ewropew għall-Protezzjoni ta' l-Informazzjoni

Parti 1: Mozzjoni għal riżoluzzjoni

Kumitat għall-Baġit

OPINJONI tal-Kumitat għall-Kummerċ Internazzjonali ………………………..40

OPINJONI tal-Kumitat għal-Libertajiet Ċivili, il-Ġustizzja u l-Affarjiet Interni 43

–…Deċiżjonijiet meħuda mill-Kumitat għall-Baġits fil-laqgħat tiegħu ta' … fuq l-abbozz ta' emendi għat-Taqsimiet I, II, IV, V, VI, VII u VIII (A) u VIII (B) ta' l-abbozz tal-baġit ġenerali

MOZZJONI GĦAL RIŻOLUZZJONI TAL-PARLAMENT EWROPEW

dwar l-abbozz tal-baġit ġenerali ta' l-Unjoni Ewropea għas-sena finanzjarja 2007, Taqsima I – Parlament Ewropew, Taqsima II – Kunsill, Taqsima IV – Qorti tal-Ġustizzja, Taqsima V – Qorti ta' l-Awdituri, Taqsima VI – Kumitat Ewropew Ekonomiku u Soċjali, Taqsima VII – Kumitat tar-Reġjuni, Taqsima VIII(A) – Ombudsman Ewropew, Taqsima VIII(B) – Kontrollur Ewropew għall-Protezzjoni ta' l-Informazzjoni ( C6‐0300/2006 – 2006/2018B(BUD) )

Il-Parlament Ewropew ,

- – wara li kkunsidra l-Artikolu 272 tat-Trattat KE,

- wara li kkunsidra d-Deċiżjoni tal-Kunsill 2000/597/KE, Euratom tad-29 ta' Settembru 2000 dwar is-sistema tar-riżorsi tal-Komunitajiet Ewropej stess

ĠU L 253, 7.10.2000, p.

- wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.

- wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-immaniġġjar finanzjarju sod

ĠU C 139, 14.6.2006, p.1. ,

- wara li kkunsidra l-Ftehima Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u t-titjib tal-proċedura baġitarja

ĠU C 172, 18.6.1999, p.1.

Ftehima kif emendata l-aħħar mid-Deċiżjoni 2005/708/KE tal-Parlament Ewropew u tal-Kunsill (ĠU L 269, 14.10.2005, p.

24). , u b'mod partikulari l-punt 26 tagħha,

- wara li kkunsidra r-riżoluzzjoni tiegħu tal-15 ta' Marzu 2006 dwar il-linji gwida għall-proċedura tal-baġit ta' l-2007 – Taqsimiet II, IV, V, VI, VII, VIII (A) u VIII (B) u dwar l-abbozz preliminari ta' l-estimi tal-Parlament Ewropew (Taqsima I) għall-proċedura tal-baġit ta' l-2007

Testi adottati ta' dik id-data, P6_TA(2006)0090 . ,

- wara li kkunsidra r-riżoluzzjoni tiegħu ta' l-1 ta' Ġunju 2006 dwar l-estimi tad-dħul u l-infiq tal-Parlament Ewropew għas-sena finanzjarja 2007

Testi adottati ta' dik il-ġurnata, P6_TA(2006)0241 . ,

- wara li kkunsidra l-abbozz preliminari tal-baġit ġenerali ta' l-Unjoni Ewropea għas-sena finanzjarja 2007, li l-Kummissjoni ppreżentat fit-3 ta' Mejju 2006 ( SEC(2006)0531 ),

- wara li kkunsidra l-abbozz tal-baġit ġenerali ta' l-Unjoni Ewropea għas-sena finanzjarja 2007, li stabbilixxa l-Kunsill fl-14 ta' Lulju 2006 ( C6-0300/2006 ),

- wara li kkunsidra l-Artikolu 69 u l-Anness IV tar-Regoli ta' Proċedura tiegħu,

- Wara li kkunsidra r-rapport tal-Kumitat għall-Baġit u l-opinjonijiet tal-Kumitat għall-Kummerċ Internazzjonali, il-Kumitat għall-Iżvilupp u l-Kumitat għall-Petizzjonijiet ( A6-0356/2006 ),

A. billi l-2007 hija l-ewwel sena tal-qafas finanzjarju l-ġdid (2007-2013), li għaliha l-limitu ta' l-Intestatura 5 (Nefqa amministrattiva) ġiet stabbilita għal EUR 7115000000 skond il-prezzijiet kurrenti;

B. billi l-Abbozz Preliminari tal-Baġit (PDB) ta' l-istituzzjonijiet kollha ħalla marġini ta' EUR 160 750 000 inqas mil-limitu ta' l-Intestatura 5 tal-prospettiva finanzjarja għas-sena finanzjarja 2007;

C. billi wara d-deċiżjoni tal-Kunsill l-abbozz tal-baġit (DB) għandu marġini ta' EUR 285 190 000 inqas mil-limitu ta' l-Intestatura 5 għall-2007;

Qafas Ġenerali

Jaqbel mal-Kunsill li d-dixxipplina baġitarja u d-dħul mill-produttività għandhom jikkostitwixxu prinċipji essenzjali għall-istituzzjonijiet kollha; mhuwiex ta' l-istess fehma tal-Kunsill dwar tnaqqis ġenerali; iqis li t-talbiet baġitarji għandhom jiġi evalwati individwalment skond il-każ, li jwassal għal stampa ċara u aktar preċiża tal-ħtiġijiet u l-prijoritajiet reali ta' kull istituzzjoni;

Itenni l-fatt li, filwaqt li jirrispettaw l-annwalità u n-natura amministrattiva tal-baġit, l-istituzzjonijiet għandhom jadottaw approċċ aktar operattiv, plurjennali u bbażat fuq l-attività; jemmen li dan l-approċċ jirrifletti b'mod aktar realistiku u effettiv l-iżvilupp u l-ħtiġijiet ta' perjodu qasir u medju ta' l-istituzzjonijiet;

Jistenna li l-istituzzjonijiet jiżguraw li l-politiki u l-attivitajiet iffinanzjati minn min iħallas it-taxxa jipprovdu valur miżjud tassew għaċ-ċittadin u li l-approprjazzjonijiet tal-baġit jintużaw skond il-prinċipji ta' mmaniġġjar finanzjarju sod u ta' effettività fl-infiq; għalhekk iddeċieda li jillimita ż-żieda fil-baġit għall-2007 għal XX%, minbarra l-ispejjeż tat-tkabbir;

Jiġbed l-attenzjoni għall-fatt li, matul is-snin, numru ta' istituzzjonijiet żguraw li marġini sostanzjalment għolja kienu qed isiru karatteristika permanenti fl-estimi tagħhom, li wassal għal grad għoli ta' trasferiment ta' tlaqqit (mopping up transfer) u, xi drabi, għat-tħassir ta' approprjazzjonijiet; jammetti li hu prudenti li wieħed ikollu marġini adegwati, imma jqis li m'huwiex xieraq li wieħed ikollu marġini minfuħa li mhumiex realistiċi, f'ċirkustanzi normali u b'mod speċjali meta l-proċess għax-xiri u l-akkwist ta' bini jibda jmajna;

Jiddeċiedi li jħalli marġini taħt il-limitu ta' l-Intestatura 5; jirrakkomanda li jkunu rrestitwiti EUR YYYY mit-tnaqqis ta' EUR 47 812 781 magħmul mill-Kunsill fil-baġit ta' l-istituzzjonijiet l-oħra (minbarra l-Kummissjoni);

Hu tal-fehma li, f'ċirkustanzi normali, il-politika tax-xiri ta' uffiċini u bini għandha titkompla b'mod speċjali peress li, matul is-snin, din il-politika serviet tajjeb l-interessi tal-Parlament Ewropew, billi tiġġenera tfaddil u b'hekk tagħmilha possibbli li jkunu ffinanzjati proġetti oħra; hu tal-fehma, madanakollu, li xi istituzzjonijiet jista' jkun li qed jadottaw din il-politika biss biex jakkwistaw il-proprjetà; jitlob li din il-politika tqis l-evidenza rilevanti bħal ma huma l-erja/il-volum ta' l-ispazju ta' l-uffiċini għal kull impjegat u tagħti attenzjoni xierqa lill-ispejjeż konsiderevoli, bħal ma huma s-sigurtà u l-manutenzjoni, speċjalment minħabba li l-ispejjeż tal-bini jikkostitwixxu 'l fuq minn 16% ta' l-Intestatura 5; jinsisti wkoll li, għal kull proposta ta' akkwist li għad jagħmlu, l-istituzzjonijiet għandhom iressqu indikazzjoni ta' l-ispejjeż addizzjonali relatati li jkunu se jirriżultaw fit-tul ta' żmien medju; jirrakkomanda l-implimentazzjoni ta' politika ta' ppjanar plurjennali ta' investiment fil-proprjetà minflok pjan ta' kull sena;

Jilqa' b'sodisfazzjon il-fatt li l-istituzzjonijiet adottaw in-nomenklatura l-ġdida li ġabet il-preżentazzjoni tad-dokumenti baġitarji aktar jinftiehmu malajr u aktar trasparenti għaċ-ċittadin, iżda jqis li għad hemm lok għat-titjib f'dan il-qasam;

Innota li xi drabi l-istituzzjonijiet isibuha diffiċli biex jisfruttaw biżżejjed is-suq tax-xogħol għal kapaċitajiet professjonali partikulari, bħal ma huma akkawntants u ħaddiema fil-qasam tat-Teknoloġija ta' l-Informatika; jinnota t-tendenza li qiegħda dejjem tiżdied fit-tħaddim ta' staff temporanju u fl-esternalizzazzjoni ta' ċerti servizzi; iqis li ta' min jirrakkomanda li tiġi indirizzata l-politika li għandhom isegwu l-istituzzjonijiet dwar l-esternalizzazzjoni ta' xogħol u r-reklutaġġ ta' ħaddiema temporanji b'kuntratt.

Jistieden lill-istituzzjonijiet biex jirristrutturaw is-servizzi ta' traduzzjoni u b'mod speċjali n-numru u t-tul tat-testi li jridu jkunu tradotti; jitlob li l-istituzzjonijiet jippreżentaw rapport fuq l-effiċjenza fl-infiq tas-servizzi tat-traduzzjoni tagħhom;

Hu tal-fehma li l-istituzzjonijiet għandhom jipprovdu aktar informazzjoni dwar it-twettiq tad-dmirijiet ewlenin tagħhom sabiex jiġġustifikaw il-konsum tar-riżorsi finanzjarji tagħhom; jenfasizza l-ħtieġa li jiġi mmonitorjat jekk fondi addizzjonali humiex iwasslu biex l-istituzzjonijiet isiru aktar jew inqas effettivi u effiċjenti; iqis li, flimkien mar-rapporti fuq l-implimentazzjoni baġitarja, l-istituzzjonijiet għandhom jipprovdu rapportaġġ relatat ma' l-attività li jkun aktar informattiv li għandu jitressaq lill-awtorità baġitarja sa l-ewwel ġimgħa ta' Settembru kull sena.

Dawn ir-rapporti jistgħu jintużaw biex jispjegaw aħjar kull talba addizzjonali għal fondi filwaqt li jagħtu s-setgħa lill-awtoritajiet baġitarji biex jagħmlu deċiżjoni aktar razzjonali fuq l-allokazzjoni ta' fondi bħal dawn;

Huwa ddiżappuntat li mhux l-istituzzjonijiet kollha huma impenjati li jagħmlu eżerċizzju vijabbli mill-organizzazzjoni mill-ġdid; jilqa' b'sodisfazzjon l-isforzi li qed isiru minn xi istituzzjonijiet – b'mod partikulari l-amministrazzjoni tal-Parlament, għalkemm fuq livell limitat ħafna – biex jimplimentaw b'suċċess politika ta' organizzazzjoni mill-ġdid mifruxa fuq numru ta' snin; jirrakkomanda li fis-snin li ġejjin l-istituzzjonijiet għandhom jassiguraw li l-politika ta' organizzazzjoni mill-ġdid tkun tifforma parti integrali mill-proċedura ta' ppjanar meta jkunu qed jitħejjew l-estimi annwali, b'tali mod li jkun iggarantit li r-riżorsi umani mitluba jkunu konformi mal-ħtiġijiet operazzjonali; Jinnota li l-maġġoranza tat-talbiet għal iżjed staff huma ġejjin mill-proċess ta' tkabbir li jibqa' prijorità ewlenija; jaqbel mal-politika tal-Kunsill li jaċċetta l-postijiet tax-xogħol il-ġodda kollha li għandhom x'jaqsmu mat-tkabbir; iqis, madankollu, li trid tingħata aktar informazzjoni dwar kif effettivament l-istaff addizzjonali se jkun imqassam, speċjalment biex ikun assigurat li l-uffiċjali l-ġodda qed ikunu verament impjegati biex iwettqu dmirijiet li għandhom x'jaqsmu mat-tkabbir;

Jafferma li l-approprjazzjonijiet għandhom, kemm jista' jkun, ikunu konnessi ma' attivitajiet speċifiċi u b'hekk jiġi evitat it-tħassir ta' approprjazzjonijiet u t-trasferiment ta' tlaqqit fl-aħħar tas-sena;

Ma jaqbilx mad-deċiżjoni tal-Kunsill li jżid it-"tnaqqis standard" għal livell relattivament għoli u jibbażah fuq ir-rata kurrenti ta' postijiet tax-xogħol battala peress li dan jista' joħloq potenzjalment xi problemi bla bżonn, b'mod sepċjali jekk kandidati li jkunu rnexxew ma jkunux jistgħu jkunu impjegati minħabba nuqqas ta' approprjazzjonijiet;

Jirrakkomanda forom ta' koperazzjoni akbar bejn l-istituzzjonijiet li bla dubju se joħolqu sinerġija u se tikkontribwixxu għal tfaddil finanzjarju u effiċjenza akbar, filwaqt li jgħinu liċ-ċittadini jifhmu aħjar l-irwol ta' l-UE fl-attività tagħhom ta' kuljum;

Iħeġġeġ lill-istituzzjonijiet li jkollhom approċċ aktar armonizzat u standard meta jkunu qed jabbozzaw l-estimi tagħhom, inklużi ġustifikazzjonijiet ċari u preċiżi, peress li dan jiffaċilita l-analiżi tagħhom;

Taqsima I - Parlament Ewropew

Livell ta' bbaġitjar

Jitlob lill-Bureau biex fis-snin li ġejjin jindirizza mill-ġdid il-limitu ta' 20% ta' l-Intestatura 5 li impona fuqu nnifisu, filwaqt li jqis l-iżvilupp u l-ħtiġijiet konsegwenzjali tal-Parlament għall-2009 u aktar 'il quddiem;

Jiddispjaċih li l-awtorità baġitarja ma rċeviet l-ebda rispons mill-amministrazzjoni dwar it-talba tagħha relatata mal-minimalizzazzjoni ta' l-ispejjeż f'oqsma li qed jesperjenzaw infiq bla bżonn bħala riżultat tal-fatt li għandha tliet postijiet fejn taħdem; jerġa' jfakkar li l-ispejjeż ta' dan it-tixrid ġeografiku jirrappreżentaw bejn wieħed u ieħor 16% tan-nefqa totali tal-Parlament; jitlob lill-amministrazzjoni biex tippreżenta rapport dwar in-numru ta' uffiċjali li huma meħtieġa fi Strasburgu waqt is-Sessjoni Plenarja;

Jinnota l-ittra ta' emenda tal-Bureau tas-6 ta' Settembru 2006 li tipproponi li l-baġit ikun stabbilit għal-livell massimu ta' 20% ta' l-Intestatura 5, li jfisser żieda ta' 7.72% fuq il-baġit ta' l-2006; jiġbed l-attenzjoni għall-fatt li l-ammont ta' trasferiment ta' tlaqqit fl-2005 kien ta' EUR 123 800 000 u l-bilanċ fl-2006 huwa mistenni li jkun ta' madwar EUR 100 000 000 ; jiġbed l-attenzjoni tal-Membri għar-riżoluzzjoni tiegħu msemmija hawn fuq ta' l-1 ta' Ġunju 2006 (paragrafi 1 u 2) li tgħid li l-baġit għandu jkun ibbażat fuq talbiet realistiċi;

Iddeċieda, wara eżami bir-reqqa tal-ħtiġijiet baġitarji tal-Parlament, li l-livell finali tal-baġit tal-Parlament ikun stabbilit għall-ammont ta' EUR ZZZ li jikkorrispondi għal żieda ta' AA% fuq il-baġit ta' l-2006 u jirreġistra tnaqqis fil-baġit tal-Parlament ta' EUR BBB taħt l-20 % ta' l-Intestatura 5; jenfasizza li dan ta' hawn fuq ma jikkostitwixxix xi limitazzjoni tad-dritt tal-Parlament li juża għal kollox il-limitu massimu li impona fuqu nnifsu għall-2007 u għas-snin li jiġu wara; huwa kunfidenti li dan il-livell ta' bbaġitjar mhux se jillimita bl-ebda mod il-kapaċità ta' l-istituzzjoni li tibqa' topera u tiffunzjona fuq livell effiċjenti;

Politika ta' l-Informazzjoni u l-Komunikazzjoni

Jerġa jafferma l-politika tiegħu li l-Parlament Ewropew għandu jkompli l-isforzi tiegħu biex jiżviluppa strateġija effettiva u faċli għal min jużaha, bil-għan ewlieni li titjieb ir-relazzjoni bejn l-istituzzjoni u ċ-ċittadin Ewropew;

Jiddeċiedi li jemenda n-nomenklatura u joħloq żewġ linji ta' baġit ġodda għaċ-Ċentru tal-Viżitaturi u għat-TV Web bil-għan li tiżdied it-trasparenza finanzjarja u r-responsabbiltà;

Jinnota l-proposti tal-Bureau biex jirrilaxxa EUR 6 700 000 mir-riżerva għall-politika ta' l-informazzjoni u l-komunikazzjoni ddestinati għat-TV Web; iddeċieda li jżomm l-ammont ta' EUR 6 700 000 allokat mill-Bureau għat-TV Web f'Kapitlu 104 ("Riżerva għall-Politika dwar l-Informazzjoni u l-Komunikazzjoni"), kif ukoll il-5 postijiet marbuta mal-proġett, sakemm il-prototip, il-kontenut u l-ispejjeż tal-proġett, inklużi l-istrutturi u l-livelli ta' parteċipazzjoni tal-gruppi politiċi fid-definizzjoni tal-kontenut tal-programmi, ikunu ippreżentati lill-awtorità baġitarja għad-deċiżjoni finali tagħha;

Jiddispjaċih li fis-snin imgħoddija kienu evidenti każijiet ta' dewmien bla bżonn fl-implimentazzjoni tat-titjib ġenerali tal-programm tal-viżitaturi; jiġbed l-attenzjoni għall-fatt li kwistjonijiet relatati ma' dan is-servizz huma rilevanti ferm għat-titjib tar-relazzjoni bejn il-Membri u l-kostitwenti tagħhom; iqis li dan il-kuntatt dirett maċ-ċittadin Ewropew għandu effett ta' multiplikatur li hu ta' ġid fil-perċezzjoni li ċ-ċittadin Ewropew għandu tal-Parlament tiegħu;

Itenni it-talba li għamel fil-paragrafu 37 tar-riżoluzzjoni tiegħu ta' l-ewwel ta' Ġunju 2006 għal azzjoni immedjata biex tkun riżolta l-kwistjoni sensittiva rigward in-nuqqas ta' nfiq ta' EUR 5 000 000 relatati mal-programm tal-viżitaturi; jilqa' b'sodisfazzjon id-deċiżjoni tal-bureau li jadotta l-proposta tal-Kwesturi għal-reviżjoni tar-regoli għall-gruppi tal-viżitaturi sabiex jiżdied l-ammont disponibbli biex ikopri l-ispejjeż u biex iżid in-numru ta' viżitaturi għal kull Membru għal 100; japprezza wkoll il-fatt li l-binja D4, fejn hu allokat iċ-Ċentru tal-Viżitaturi, ġie mgħoddi għas-sid il-ġdid kmieni; jitlob lis-Segretarju Ġenerali jinforma lill-awtorità baġitarja dwar l-impatt ta' l-implimentazzjoni tar-regoli l-ġodda u l-effiċjenza tas-sistema sa l-aħħar ta' Marzu 2007;

Jirrikonoxxi l-isforzi li qed tagħmel l-Amministrazzjoni biex tirranġa n-nuqqasijiet fis-servizz tal-viżitaturi; madanakollu, jitlob lill-Amministrazzjoni tindirizza l-ilmenti rigward in-nuqqas ta' disponibilità ta' perjodi li fihom jintlaqgħu l-viżitaturi;

Iddeċieda li jaqbel mal-proposti tal-Bureau li ġejjin rigward diversi approprjazzjonijiet:

· li jkun allokat ammont addizzjonali ta' EUR 2 700 000 għall-programm tal-viżitaturi,

· li jkunu allokati EUR 6 800 000 għall-attrezzament tal-post fejn hemm iċ-Ċentru tal-Viżitaturi, minn dan l-ammont, EUR 2 600 000 jiġi trasferit minn Kapitlu 104 ("Riżerva għall-Politika dwar l-Informazzjoni u l-Komunikazzjoni");

· li jinżamm ammont ta' EUR 15 700 000 f'Kapitlu 104 ("Riżerva għall-Politika dwar l-Informazzjoni u l-Komunikazzjoni") għat-tagħmir awdjoviżiv tal-binja D5.

Iddeċieda li jikkonferma d-deċiżjoni meħuda mill-Bureau dwar l-inizjattiva "Agora taċ-Ċittadini" għal perjodu ta' prova; jistaqsi lill-Bureau biex jiġi infurmat dwar l-ispejjeż stmati u l-kontenut ta' din il-inizjattiva qabel ma jiġi implimentat il-proġett;

Tkabbir

Jikkonferma d-deċiżjoni li tiddaħħal allokazzjoni ta' EUR 48 000 000 għan-nefqa relatata mat-tkabbir (ir-Rumanija u l-Bulgarija) fir-rigward ta' dawn li ġejjin:

1. spejjeż għall-persunal relatat mal-Membri l-ġodda (35 Rumen u 18-il Bulgaru);

2. staff addizzjonali (il-113 li baqa' mill-226 post tax-xogħol permanenti u 22 post temporanju għal gruppi politiċi);

3. tekniċi ta' l-interpretazzjoni u l-konferenzi;

4. tagħmir u għamara;

5. spejjeż operattivi;

6. informazzjoni u ffinanzjar statutorju tal-gruppi u l-partiti politiċi;

Jitlob lill-amministrazzjoni tassigura li l-proċessi ta' reklutaġġ relatati mat-tkabbir ma jesperjenzawx l-istess dewmien li kien ġie esperjenzat fit-tkabbir li sar għall-UE 10; jitlob lill-amministrazzjoni taġġorna u tippreżenta perjodikament ir-rapport fuq ir-reklutaġġ rigward it-tkabbir lill-awtorità baġitarja;

Jiġbed l-attenzjoni għall-fatt li l-konsolidazzjoni ta' l-organigramma flimkien ma' l-eżerċizzju ta' l-organizzazzjoni mill-ġdid jibqgħu l-objettivi essenzjali fl-ippjanar strateġiku tar-reklutaġġ ta' staff fl-organigramma ta' l-2007; isostni li trid tinħoloq struttura aktar ekonomika ta' organizzazzjoni, prinċipalment billi tiżdied l-effiċjenza tal-postijiet il-ġodda, l-objettivi jiġu pprijoritizzati u billi l-attivitajiet li mhumiex attivitajiet ewlenin u li ma jagħtu l-ebda valur miżjud jitwaqqfu; jafferma mill-ġdid illi l-mili ta' postijiet li jkunu sfaw battala bħala riżultat ta' rtirar mhux se jkun aċċettat bħala proċess naturali;

Jinnota li, wara l-ittra ta' emenda tal-Bureau, il-livell ta' postijiet ġodda mitluba, qabel il-miżura ta' organizzazzjoni mill-ġdid, ammonta għas-somma ta' EUR 3 063 347 li tikkorrispondi ma' 106 post tax-xogħol; iqis, wara li evalwa l-ġustifikazzjoni għal dawn il-postijiet b'aktar preċiżjoni, li l-ammont totali huwa wisq ogħla mill-ħtiġijiet essenzjali tal-Parlament għall-2007 u għalhekk approva l-postijiet il-ġodda li ġejjin:

· Lingwa Irlandiża: 3 AD5 (ġurista lingwista), 3 AD5 (traduttur) u 3 AST3;

· Internalizzazzjoni (ex-awżiljarji tas-sessjonijiet): 4 AST1 (settur awdjoviżiv);

· Komitoloġija: 5 AD5 u 2 AST3;

· Leġiżlazzjoni aħjar: 1 AD5;

· Kontroll baġitarju: 1 AD 5 u direttorat D: 1 AST3;

· Estensjoni tal-binja KAD: 1 AD5 u 2 AST3, li minnhom wieħed miżmum bħala riżerva;

· TV Web: 1 AD9, 2 AD5 u 2 AST3 miżmuma bħala riżerva;

Iddeċieda li jirrilaxxa mir-riżerva:

· Internalizzazzjoni (ex-awżiljarji tas-sessjonijiet): 8 AST1 (settur awdjoviżiv), 4 AD5 u 4 AST1, li minnhom 2 AD5 u 2 AST1 jibqgħu miżmuma bħala riżerva (minuti u CRE), u 4 AD5 (għalliema) temporanji;

· Manutenzjoni ta' bini: 3 AST3, li minnhom wieħed jibqa' miżmum bħala riżerva;

· Ċentru tal-Viżitaturi: 1 AD5 u 1 AST3;

· Oħrajn: 1 AST3 (settur awdjoviżiv) u 1 AST3 ( servizz mediku)

· Tħassir tas-47 post li jifdal miżmum bħala riżerva;

Iddeċieda wkoll li jagħmel l-approprjazzjonijiet meħtieġa disponibbli għall-ħolqien ta' żewġ postijiet AD5 għall-komunikazzjoni interna bażika; qabel ukoll li t-tliet postijiet temporanji ta' tul definit AD5 u l-post temporanju ta' tul definit AST3 isiru postijiet temporarji ta' tul indefinit fis-Servizz Legali, fid-dawl ta' l-importanza li l-Istituzzjoni tagħti lit-titjib tal-kwalità tal-leġiżlazzjoni;

Huwa konxju li l-promozzjoni hija essenzjali għall-motivazzjoni ta' l-istaff, iżda jiġbed l-attenzjoni għall-fatt li dan għandu jkun dejjem konformi mar-Regolamenti għall-Istaff; jieħu nota tal-promozzjonijiet mitluba mill-amministrazzjoni u ddeċieda li jikkonferma l-promozzjonijiet mitluba mill-Bureau għall-istaff permanenti u temporanju: 2 AST 2 għal AST 3, 168 AST 3 għal AST 4, 15 AST 4 għal AST 5, 205 AST 5 għal AST 6, 225 AST 6 għal AST 7, 30 AST 7 għal AST 8, 25 AST 8 għal AST 9, 10 AST 10 għal AST 11, 57 AD 5 għal AD 6, 19 AD 7 għal AD 8, 25 AD 12 għal AD 13, 2 AD 13 għal AD 14 u 1 AD 10 għal AD 11, 1 AD 8 għal AD 9, 2 AST 7 għal AST 8, 1 AST 5 għal AST 6, 1 AD 8 għal AD 10, 1 AD 6 għal AD 10, kif ukoll 1 AD8 għal AD9;

Bl-istess mod iddeċieda li jikkonferma l-promozzjonijiet mitluba mill-gruppi politiċi: 8 AD12 għal AD13, 9 AD11 għal AD12, 6 AD10 għal AD11, 1 AD9 għal AD10, 4 AD6 għal AD7, 9AD5 għal AD6, 10 AST10 għal AST11, 1 AST9 għal AST10, 5 AST8 għal AST9, 5AST7 għal AST8, 14 AST6 għal AST7, 14 AST5 għal AST6, 1 AST4 għal AST5, 9 AST3 għal AST4, 7 AST2 għal AST3, 2AST1 għal AST2;

Iddeċieda li jikkonferma l-konverżjonijiet li ġejjin u li jirrilaxxa l-approprjazzjoni korrispondenti għal:

· erba' AST3 għal AD5,

· 2 postijiet AST u 2 postijiet AD5 temporanji ta' tul definit għal postijiet temporanji ta' tul indefinit;

Jirrikonoxxi l-isforzi li għamel is-Segretarju Ġenerali sabiex għall-inqas jagħti bidu għall-implimentazzjoni tal-proċess ta'organizzazzjoni mill-ġdid għat-tliet snin li ġejjin; jemmen li bil-koperazzjoni meħtieġa u bl-impenn ta' kull min hu kkonċernat dan l-eżerċizzju jista' jiżviluppa għal livell ogħla; iddeċieda, wara l-laqgħa ta' konċiljazzjoni tal-5 ta' Ottubru 2006 mal-Bureau, li jħassar 15-il post sa l-1 ta' Jannar 2007 mill-organigramma tal-Parlament Ewropew; jistieden lill-Amministrazzjoni biex, b'konformità ma' l-iskema adottata ta' organizazzjoni mill-ġdid, tassigura li l-postijiet kollha li jitbattlu ma jimtlewx awtomatikament qabel ma ssir evalwazzjoni tal-ħtiġijiet; iqis li l-organizzazzjoni mill-ġdid ta' 10 postijiet oħra tista' tinkiseb sa mhux aktar tard mill-ewwel qari tal-baġit ta' l-2008; minn dawn l-10 postijiet, sitta huma maħsuba li joħolqu għadd limitat ta' postijiet biex isaħħu l-immaniġġjar finanzjarju, wieħed se jiġi assenjat speċifikament għall-immaniġġjar tal-konċessjonijiet għall-Membri u wieħed minn dawk li jibqa' huwa għall-Unità tad-Drittijiet tal-Bniedem;

Jiġbed l–attenzjoni għall-fatt li għalhekk, il-livelli ta' approprjazzjonijiet għall-organigramma kif immodifikat kienu mnaqqsa minn EUR 2 760 616 għal EUR 1 608 096, li jirrappreżenta tfaddil li jammonta għal EUR 1 991 051;

Jilqa' b'sodisfazzjon il-fatt li fis-snin l-imgħoddija l-korsijiet ta' taħriġ u l-korsijiet ta' introduzzjoni għax-xogħol, inklużi dawk li jindirizzaw il-mobilità u l-organizzazzjoni mill-ġdid, mogħtija lill-istaff mill-Iskola Ewropea ta' l-Amministrazzjoni żviluppaw b'suċċess;

Juri madanakollu d-dispjaċir tiegħu li t-taħriġ ta' introduzzjoni għall-assistenti tal-Membri għadu ma ġiex ifformulat tajjeb; iħeġġeġ lis-Segretarju Ġenerali jiżviluppa, f'koperazzjoni ma' l-Iskola Ewropea ta' l-Amministrazzjoni, programmi speċifiċi ta' taħriġ għall-assistenti tal-Membri;

Jilqa' b'sodisfazzjon il-fatt li l-programm ta' waqt it-taħriġ favur persuni b'diżabilità, kif imsemmi fil-linji gwida ta' l-2007, ġie ifformulat u qed jiżviluppa pjuttost tajjeb;

Politika tal-Bini

Jinnota li l-Bureau, fl-Ittra ta' Emenda tiegħu tas-7 ta' Settembru 2006, ippropona li jdaħħal fir-riżerva għall-binjiet is-somma addizzjonali ta' EUR 19 000 000 minbarra l-ammont ta' EUR 50 000 000 mitlub fl-estimi tal-Parlament; iqis, wara li evalwa l-pjan ta' investiment fil-proprjetà għall-2007, li f'dan l-istadju l-ammont ta' EUR 19 000 000 m'huwiex xi ħtieġa realistika; iddeċieda li jibqa' jżomm l-ammont ta' EUR 50 000 000 fir-riżerva għal approprjazzjonijiet proviżorji għall-binjiet biex ikun kopert l-investiment ta' l-istituzzjoni fil-proprjetà (Kapitlu 105 "Approprjazzjoni proviżorja għall-binjiet") ;

Jitlob lill-amministrazzjoni, speċjalment wara "l-esperjenza ta' Strasburgu", biex tapplika proċeduri aktar stretti, sikuri u trasparenti meta tkun qed tixtri xi bini;

Jinnota li l-approprjazzjonijiet li għandhom ikunu allokati għal-linja li għadha kif ġiet maħluqa fil-baġit ta' l-2006 għal Uffiċċji ta' l-Informazzjoni (l-Artikolu 325) għadhom ma ġewx attivati minħabba r-restrizzjonijiet tan-nomenklatura; jitlob lill-Amministrazzjoni biex kull sena tippreżenta rapport dettaljat dwar it-tqassim ta' l-infiq marbut ma' l-Uffiċċji ta' l-Informazzjoni, annessat ma' l-abbozzi ta' l-istima;

Hu tal-fehma li l-ftehima mal-Kummissjoni dwar l-immaniġġjar ta' l-akkwist ta' bini, inkluż titjib, bidliet u xogħol ta' manutenzjoni, speċjalment Djar ta' l-Informazzjoni fl-Istati Membri, għandha tkun eżaminata mill-ġdid u riveduta; jistenna li rapport fuq din il-kwistjoni jitressaq quddiem l-awtorità baġitarja mhux aktar tard minn Marzu ta' l-2007;

Jagħmilha ċara ħafna li hu se japprova għal kollox il-ġbir ta' xi fondi li ma jkunux ġew utilizzati fil-limiti ta' l-20% ta' l-Intestatura 5 – permezz ta' baġits ta' emenda - fil-każ li l-Parlament jiġi bżonn spejjeż kapital addizzjonali għal infiq li ma jkunx previst, b'mod speċjali dak li għandu x'jaqsam max-xiri u l-akkwist ta' bini ġdid essenzjali;

Ifakkar lill-Amministrazzjoni dwar it-talba li saret f'paragrafu 20 tar-riżoluzzjoni tiegħu tas-26 ta' Settembru 2006 dwar il-kwittanza għall-2004: Taqsima I - Parlament Ewropew

Testi Adottati ( P6_TA(2006)0363 ). biex jitfassal rapport li jeżamina jekk ikunx fattibbli li tiġi mwaqqfa Awtorità Ewropea tal-Bini li tkun inkarigata mill-bini u mill-manutenzjoni tal-bini ta' l-Istituzzjonijiet u l-korpi ta' l-UE, u jitlob li dan ir-rapport jiġi ppreżentat lill-Kumitat għall-Baġits;

Jinnota t-talba tal-Bureau li jkun allokat l-ammont speċifiku għax-xiri tal-binjiet li ġejjin u ddeċieda li japprova:

· ammont addizzjonali ta' EUR 4 000 000 għall-estensjoni tal-binja KAD fil-Lussemburgu;

· l-ammont ta' EUR 7 832 000 biex il-binja D4 tkun attrezzata u rranġata mill-ġdid peress li għaddiet f'idejn is-sid il-ġdid kmieni;

· is-somma ta' EUR 350 000 għall-alterazzjonijiet lill-Kamra fi Brussell minħabba l-adeżjoni tar-Rumanija u l-Bulgarija;

Iqis li l-Parlament għandu jieħu l-inizzjattiva li fl-uffiċini u bini ieħor tal-Parlament, iqiegħed fil-prattika l-istandards għall-Immaniġġjar ta' Kwistjonijiet Ambjentali;

Sigurtà

Jilqa' b'sodisfazzjoni l-isforzi ta' l-awtoritajiet Belġjani rigward is-sigurtà madwar il-Parlament; hu tal-fehma li l-ispiża tas-sigurtà ġewwa l-Parlament qed issir eċċessiva u ddeċieda li jdaħħal 10% ta' l-approprjazzjoni fil-Kapitlu 100 ("Approprjazzjoni proviżorja"); huwa lest li jirrilaxxa l-approprjazzjoni meta jingħata rapport li jevalwa l-effiċjenza u l-kwalità tas-servizz ipprovdut imqabbla ma' l-ispiża u r-riskji assoċjati fit-tliet postijiet tax-xogħol u d-Djar ta' l-Ewropa;

Multilingwiżmu

Jirrikonoxxi l-importanza u r-relevanza tal-multilingwiżmu għall-istituzzjonijiet; iqis li s-servizz huwa essenzjali għax-xogħol tal-Membri u għaċ-ċittadin;

Jammetti d-diffikultajiet involuti fil-kontroll ta' din in-nefqa enormi, li tirrappreżenta bejn wieħed u ieħor 33% tan-nefqa totali tal-Parlament; hu tal-fehma li jeħtieġ li jkun hemm aktar dixxiplina u kontroll biex dan is-servizz ikun amministrat b'mod effettiv; jilqa' b'sodisfazzjoni l-inizzjattiva li ħa l-Bureau biex tkun stabbilita gwida għal prattika tajba; madanakollu, jirrakkomanda li l-kodiċi ta' kondotta dwar il-multilingwiżmu għandu jinkorpora sanzjonijiet u pieni għall-użu irresponsabbli jew għall-użu ħażin ta' dawn is-servizzi, ikun min ikun dak li jwettaq l-offiża; ħa d-deċiżjoni li jqiegħed fir-riżerva EUR 3 000 000; jitlob li l-amministrazzjoni tagħmel studju dwar kemm jista' jkollu suċċess il-ħolqien ta' desk ta' għajnuna (help desk) għal interpretazzjonijiet uffiċjali għall-Membri;

Iddeċieda li, fir-rigward tal-lingwa Irlandiża, l-approprjazzjonijiet li ġejjin se jkunu approvati:

· EUR 100 000 fuq il-linja 1420 (Servizzi minn Persunal Barrani);

· EUR 150 000 fuq il-linja 3240 (Ġurnal Uffiċjali);

· EUR 112 000 fuq il-linja 2100 (Xiri, iċċekkjar, tiswija u manutenzjoni ta' tagħmir u softwer)

· EUR 50 000 fuq il-linja 3222 (Infiq f'riżorsi ta' l-arkivju);

Assistenza u servizzi lill-Membri

Jieħu nota tar-rapport ippreżentat mis-Segretarju Ġenerali fuq l-evalwazzjoni aħħarija ta' l-eżerċizzju msejjaħ "Raising the Game", inklużi r-riżultati tas-servej tal-kwalità mwettaq biex ikejjel il-livell ta' servizz li qed jingħata lill-Membri; jaqbel li l-bidliet strutturali meħtieġa saru u li l-objettivi prinċipali tat-titjib ta' l-appoġġ ipprovdut lill-korpi tal-Parlament u lill-Membri ġew milħuqa b'mod ġenerali; huwa mħasseb li r-riżultati tas-servej enfasizzaw il-fatt li l-Membri ħafna drabi m'humiex konxji tas-servizzi t'appoġġ li jeżistu; jistieden lis-Segretarju Ġenerali jidħol għal strateġija ta' informazzjoni biex jindirizza din il-kwistjoni sa mhux aktar tard mill-15 ta' Diċembru 2006;

Għadu tal-fehma li jista' jsir użu aħjar kemm tar-riżorsi tal-Parlament u kemm ta' staff speċjalizzat tiegħu stess, b'mod speċjali fejn għandhom x'jaqsmu rapporti parlamentari ta' importanza kbira;

Iħeġġeġ lill-amministrazzjoni teżamina l-ħtieġa li l-Membri jkunu pprovduti b'bażi sostanzjali ta' informazzjoni fuq is-suġġetti u l-kwistjonijiet kollha li jiffaċċjaw waqt il-qadi ta' dmirijiethom; din l-informazzjoni, li trid tkun ipprovduta mill-faċilitajiet ta' riċerka tal-Parlament, tgħin lill-Membri jieħdu pożizzjoni ċara dwar kwistjonijiet kumplessi;

Jinnota t-titjib fl-immonitorjar ta' l-implimentazzjoni tal-baġit ta' l-UE fil-vot baġitarju tiegħu; jitlob lill-Kumitati rilevanti biex iwaqqfu struttura u proċedura biex dan l-eżerċizzju ta' monitorjar isir mal-kumitati speċjalizzati; jitlob lis-Segretarju Ġenerali biex jiffaċilita l-loġistika (kmamar u interpretazzjoni) biex jiġu organizzati laqgħat regolari ta' monitorjar skond il-prijoritajiet li se jiġu definiti mill-kumitati konċernati;

Innota l-konklużjonijiiet tar-rapport ta' evalwazzjoni fuq il-kisba ta' kompetenza (entrata 320); jinnota li sar titjib tal-kwalità fis-servizz ġenerali; isostni, madanakollu, li s-servizz jista' jkun aktar effiċjenti, speċjalment f'dak li jirrigwarda l-fatt li l-kompetenza relevanti mhux dejjem kienet ippreżentata fil-ħin; iddeċieda li jirrilaxxa EUR 1 500 000 u li jibqa' jżomm EUR 500 000 fir-riżerva;

Jinkoraġġixxi lis-Segretarju Ġenerali jagħmel verifiki perjodiċi dwar is-servizz ipprovdut lill-Membri, b'mod speċjali rigward kompjuters, l-aġenzija ta' l-ivvjaġġar, it-telefowns, servizzi ta' karozza u s-servizz legali;

Iqis li t-Teknoloġija ta' l-Informatika hija element essenzjali u fundamentali biex ix-xogħol tal-Membri u ta' l-istaff tagħhom isir kif jixraq; jinnota li kien hemm titjib fis-servizz li qed ikun ipprovdut iżda hu tal-fehma li l-Membri għadhom mhumiex qed jirċievu l-valur sħiħ għall-flus li jintefqu; jiddeċiedi li jqiegħed bħala riżerva s-somma ta' EUR 2 000 000 miljun mill-entrata 2102 ("Assistenza barranija") b'konnessjoni mat-tħaddim, l-iżvilupp u l-manutenzjoni tas-sistemi tas-softwer;

Jinnota l-ftehima rigward id-dispożizzjonijiet tal-Komitoloġija li daħlet fis-seħħ fit-23 ta' Lulju 2006; jagħraf l-importanza li se jkollha din il-proċedura regolatorja l-ġdida għall-Parlament fil-proċess leġiżlattiv fil-ġejjieni; iqis li huwa meħtieġ li ssir analiżi xierqa ta' l-ammont ta' xogħol li se ġġib magħha din il-ftehima aktar 'il quddiem;

Itenni, kif imsemmi qabel fir-riżoluzzjoni tiegħu ta' l-1 ta' Ġunju 2006, l-appoġġ sħiħ tiegħu għall-adozzjoni ta' statut għall-assistenti tal-Membri li jkun reali u bis-sens; jitlob lill-Kunsill jieħu deċiżjoni aħħarija sabiex ikunu jistgħu jiġu allokati l-approprjazzjonijiet meħtieġa;

Taqsima IV - Qorti tal-Ġustizzja

Jinnota t-talbiet rikorrenti mill-Qorti tal-Ġustizzja biex tikseb it-tielet qarrej tal-provi; iddeċieda li, f'dan l-istadju, jawtorizza r-reklutaġġ ta' ħaddiema b'kuntratt għal kull waħda mill-lingwi li minnhom jiddependu l-lingwi l-oħra (pivot languages); iddeċieda li, skond dan, inaqqas l-approprjazzjoni mdaħħla fl-entrata 1406 ("Servizzi supplimentari oħra (servizz ta' traduzzjoni/interpretazzjoni)"), li s-soltu jkopri l-ħtiġijiet addizzjonali li jinqalgħu fil-qari tal-provi;

Jaqbel mal-Kunsill li jawtorizza 111-il promozzjoni inklużi 10 mitluba biex jimmodifikaw l-istruttura amministrattiva tal-Qorti billi jinħoloq Direttorat ġdid; jieħu nota li dan m'hu se jkollu l-ebda implikazzjoni finanzjarja oħra fil-ġejjieni;

Iddeċieda l-miżuri li ġejjin għall-organigramma:

· il-ħolqien ta' 5 postijiet permanenti ġodda (3 AD5 u 2 AST3), minbarra l-10 postijiet il-ġodda li diġà qabel dwarhom il-Kunsill fl-abbozz tal-baġit tiegħu. dawn il-ħames postijiet se jġibu fi tmiemu proċess li nbeda fis-sena 2004 biex ikun rinforzat l-appoġġ tat-Teknoloġija ta' l-Informatika (IT) fid-diviżjoni ta' l-IT u fis-servizzi finanzjarji u tal-kontroll ex-ante;

· il-ħolqien ta' 115-il post permanenti għar-Rumanija u l-Bulgarija;

Hu tal-fehma li t-twaqqif ta' Tribunal tas-Servizz Ċivili ġdid kellu jgħin sabiex tonqos il-konġestjoni fi tribunali oħra; jitlob lill-Qorti tal-Ġustizzja biex, qabel Marzu ta' l-2007, tippreżenta rapport fuq l-impatt tal-ħolqien tat-Tribunal tas-Servizz Ċivili l-ġdid f'dak li jirrigwarda l-ispiża għall-bini, staff u spejjeż oħra;

Iddeċieda li jillimita l-abbozz tal-baġit miżjud tal-Qorti tal-Ġustizzja f'diversi oqsma, bħalma hu s-settur ta' l-IT, u li jiffriża n-nefqa fil-pakkett tal-baġit ta' l-2007; madanakollu, żied l-approprjazzjonijiet magħmula disponibbli mill-Kunsill fl-abbozz tal-baġit bl-ammont ta' EUR 4 633 400 li jirrappreżenta żieda ta' 3.45%, minbarra l-ispejjeż relatati mat-tkabbir;

Taqsima V - Qorti ta' l-Awdituri

Iddeċieda fuq il-ħolqien ta' żewġ postijiet għat-taqsima tar-riżorsi umani biex jagħmel aktar faċli l-modernizzazzjoni ta' l-istaff ta' l-immaniġġjar u li jimpenja ruħu li joħloq żewġ postijiet oħra meħtieġa fis-sena finanzjarja 2008;

Iddeċieda li jinħoloq post wieħed għat-taqsima tat-taħriġ professjonali biex jipprovdi programm ta' taħriġ adegwat għall-awdituri subalterni;

Iddeċieda, għaldaqstant, il-miżuri li ġejjin għall-organigramma:

· il-ħolqien ta' 3 postijiet permanenti ġodda (1 AST3 u 2 AST1), minbarra t-3 postijiet il-ġodda li diġà qabel dwarhom il-Kunsill fl-abbozz tal-baġit tiegħu;

· il-ħolqien ta' 41 post permanenti għar-Rumanija u l-Bulgarija;

Hu tal-fehma li l-Qorti ta' l-Awdituri mhix tlaħħaq ma' l-oħrajn fit-Teknoloġija ta' l-Informatika u li jeħtiġilha taġġorna s-sistema tagħha sabiex twettaq dmirijietha kif jixraq; iddeċieda li jirrestitwixxi s-somma ta' EUR 518 000 li ddeċieda li jnaqqas il-Kunsill;

Żied l-approprjazzjonijiet magħmula disponibbli mill-Kunsill fl-abbozz tal-baġit bis-somma ta' EUR 3 579 729 li tirrappreżenta żieda ta' 3.12%, minbarra l-ispejjeż relatati mat-tkabbir;

Kumitat Ekonomiku u Soċjali Ewropew u Kumitat tar-Reġjuni

Huwa tal-fehma li l-ħolqien ta' servizz amministrattiv konġunt kien ta' ġid għaż-żewġ kumitati u ħoloq ekonomiji importanti għall-baġit tal-Komunitajiet Ewropej; jistenna li ż-żewġ kumitati jġeddu l-ftehima ta' sħubija tagħhom qabel l-aħħar tas-sena u/jew jesploraw forom oħra ta' koperazzjoni;

Hu tal-fehma li ż-żewġ kumitati jistgħu jżidu l-effiċjenza u jistgħu jikkonċentraw aktar fuq il-missjonijiet politiċi tagħhom jekk ċerti dmirijiet, notevolment dawk ta'xufiera, uxxiera u l-istaff ta' l-istamperija tad-dokumenti, jiġu esternalizzati u l-istaff jiġi organizzat mill-ġdid; jinsisti li r-riżorsi umani eżistenti għandhom ikunu allokati mill-ġdid sabiex wieħed jaħseb għall-ħtiġijiet futuri fl-oqsma tat-tkabbir jew rinforz ta' l-irwol politiku tal-kumitati;

Jinnota li l-Kumitat tar-Reġjuni kkummissjona żewġ evalwazzjonijiet esterni indipendenti tas-Servizzi Konġunti, mis-Sur Joan COLOM i NAVAL u s-Sur Robert REYNDERS, u jistieden lis-Segretarju Ġenerali tal-Kumitat tar-Reġjuni biex jgħaddi dawn ir-rapporti lill-Kumitat għall-Baġits tal-Parlament Ewropew;

Taqsima VI - Kumitat Ekonomiku u Soċjali Ewropew

Jitlob lill-Kumitat Ekonomiku u Soċjali Ewropew jipproduċi rapport annwali, qabel l-1 ta' Settembru kull sena, fuq l-impatt tax-xogħol ta' konsultazzjoni li twettaq din l-istituzzjoni għall-Parlament Ewropew, għall-Kunsill u għall-Kummissjoni;

Iddeċieda li japprova l-ammont ta' EUR 1 995 120 bħala depożitu bil-quddiem mill-baġit ta' l-2006 biex ikopri parti mill-ħtiġijiet tiegħu għall-2007 u li jnaqqas it-talba tiegħu għall-2007 skond dan l-ammont;

Hu tal-fehma li biex ilaħħaq ma' l-ammont ta' xogħol li għandu li qed dejjem jikber, il-Kumitat Ekonomiku u Soċjali Ewropew għandu jillimita t-tul tat-testi ta' l-opinjonijiet tiegħu u pubblikazzjonijiet oħra, kif isir mill-istituzzjonijiet l-oħra;

Iddeċieda l-miżuri li ġejjin għall-organigramma:

· il-ħolqien ta' 5 postijiet permanenti ġodda (1 AD5 u 4 AST3) u post temporanju wieħed (AD5), minbarra t-3 postijiet il-ġodda li diġà qabel dwarhom il-Kunsill fl-abbozz ta' baġit tiegħu.

· il-ħolqien ta' 6 post permanenti għar-Rumanija u l-Bulgarija;

Żied l-approprjazzjonijiet magħmula disponibbli mill-Kunsill fl-abbozz tal-baġit bl-ammont ta' EUR 1 529 115 li jirrappreżenta żieda ta' 1.12 % minbarra l-ispejjeż relatati mat-tkabbir;

Taqsima VII - Kumitat tar-Reġjuni

Jaqbel mal-Kunsill dwar it-talba għal promozzjonijiet relatati mar-Regolamenti għall-Istaff il-ġodda u wkoll dwar it-talba biex Kap ta' Unità wieħed/waħda jkun promoss għall-post ta' Direttur għas-servizz konġunt bil-kundizzjoni li dan mhux se jwassal għall-ħtieġa ta' aktar staff u li l-ebda proposta li s-servizz jinqasam m'hi se tirriżulta minn din il-promozzjoni qabel ma ssir evalwazzjoni u analiżi dettaljata u bir-reqqa tas-servizz; iqis li dan jiggarantixxi tmexxija aktar ġusta tas-servizz konġunt bejn il-Kumitat Ekonomiku u Soċjali Ewropew u l-Kumitat tar-Reġjuni;

Jieħu nota tal-fatt li m'hemmx talba għal postijiet ġodda relatati mat-tkabbir lill-Bulgarija u lir-Rumanija;

· il-ħolqien ta' 3 postijiet permanenti ġodda (2 AD5 u 1 AST3) u post temporanju wieħed (AD5), minbarra t-3 postijiet il-ġodda li diġà qabel dwarhom il-Kunsill fl-abbozz ta' baġit tiegħu.

Żied l-approprjazzjonijiet magħmula disponibbli mill-Kunsill fl-abbozz tal-baġit bl-ammont ta' EUR 581 684 li jirrappreżenta żieda ta' 2.53 % minbarra l-ispejjeż relatati mat-tkabbir;

Jinnota li 10 promozzjonijiet biss kienu mitluba mill-Ombudsman u li dawn il-promozzjonijiet kien qabel magħhom il-Kunsill;

Iddeċieda li jillimita l-approprjazzjoni allokata lill-organizzazzjoni tas-Seminar Bijennali ta' l-Ombudsman Nazzjonali li tagħha huwa responsabbli din is-sena l-Ombudsman għall-ammont ta'EUR 45 000;

Żied l-approprjazzjonijiet magħmula disponibbli mill-Kunsill fl-abbozz tal-baġit bl-ammont ta' EUR 150 000 miżjuda fuq l-approprjazzjoni għat-traduzzjoni;

Taqsima VIII (B) - Kontrollur Ewropew għall-Protezzjoni tad-Dejta

Iqis li l-Estimi għandhom ikunu iktar preċiżi, b'mod partikulari f'dak li jirigwarda staff u ħtiġijiet ġodda; jitlob lill-amministrazzjoni tiegħu u lill-Kummissjoni, fil-kuntest tal-ftehima interistituzzjonali, jipprovdu appoġġ adegwat biex jitfasslu l-estimi għas-sena finanzjarja li jmiss;

· il-ħolqien ta' 2 postijiet permanenti ġodda (1 AD9 u 1 AST5) minbarra t-3 postijiet il-ġodda (1 AD9, 1 AD8 u 1 AD7) li diġà qabel dwarhom il-Kunsill fl-abbozz tal-baġit tiegħu;

Żied l-approprjazzjonijiet magħmula disponibbli mill-Kunsill fl-abbozz tal-baġit bl-ammont ta' EUR 158 846 biex jibqa' jinżamm il-livell ta' żvilupp tiegħu li jirrappreżenta żieda ta' 38.28% mingħajr m'hu jitqies il-baġit ta' emenda;

Jagħti istruzzjonijiet lill-President tiegħu biex jgħaddi din ir-riżoluzzjoni, flimkien ma' l-emendi għat-Taqsimiet I, II, IV, V, VI, VII, VIII (A) u VIII (B) ta' l-abbozz tal-baġit ġenerali, lill-Kunsill, lill-Kummissjoni u lill-istituzzjonijiet l-oħra u lill-korpi kkonċernati.

Ħarsa ġenerali tat-taqsimiet l-oħra ta' l-Intestatura 5 (spiża amministrattiva)

Baġit ta' l-Unjoni Ewropea għas-Sena 2007

L-2007 hija l-ewwel sena tal-Qafas Plurjennali li jmiss li jkopri l-perjodu 2007-2013.

L-2007 se tkun ukoll l-ewwel sena ta' nomenklatura armonizzata għall-istituzzjonijiet kollha.

Dan il-fatt se jwassal li r-rapporti tal-baġit ta' l-UE se jkunu iktar utili għall-qarrej u jinftiehmu aktar.

Hemm każi fejn ċerti definizjonijiet differenti se jkollhom jinżammu minħabba l-ispeċifiċità ta' kull istituzzjoni.

L-approprjazzjoni tal-baġit taħt l-intestatura V għas-sena 2007 tammonta għal EUR 7 039 000 000.

Dan ifisser li s-somma qabżet b'EUR 37 is-somma msemmija fit-tbassir inizjali fl-abbozz preliminari tal-baġit.

Barra minn hekk, jekk jitqiesu l-kontribuzzjonijiet tal-pensjoni ta' l-istaff li jammontaw għal EUR 76 miljun, il-marġni ġenerali tkun tammonta għal EUR 113 miljun.

Jekk wieħed jeskludi l-bżonnijiet amminsitrattivi tal-Kummissjoni, il-baġit ikkonsolidat ta' l-istitutuzzjonijiet l-oħra kollha huwa stimat li hu EUR 2 594 000 000.

Dan jirrappreżenta żieda ta' 5.49% fuq il-perjodu ta' qabel.

Għat-Tqassim indikattiv ta' l-ammont skond l-istituzzjoni ara t-Tabella 1 hawn taħt.

Il-figuri bbaġitjati jeskludu kontribuzzjonijiet lil fondi għall-pensjoni.

Tabella 1: 2007 Stimi ta' l-istituzzjonijiet l-oħrajn (f'EUR):

Istituzzjonijiet

Baġit 2006

Baġit 2007

Kunsill (CONS)

Qorti tal-Ġustizzja (CoJ)

Qorti ta' l-Awdituri (CoA)

Kumitat Ekonomiku u Soċjali Ewropew (EESC)

Kumitat tar-Reġjuni (CoR)

Kontrollur Ewropew għall-Protezzjoni tad-Dejta (EDPS)

(a)Għall-2006, l-EDPS talbu emenda għall-baġit tagħhom ta' EUR 563 545.

Jekk din tiġi aċċettata, l-ammont ibbaġitjat għall-2006 jilħaq EUR 4 147 378.

(b) Jekk l-emenda għall-baġit tiġi aċċettata ż-żieda fl-2007 tkun ta' 23%.

Il-fondi addizzjonali meħtieġa jistgħu jiġu attribwiti l-iktar għal talbiet għal staff u spazju għal uffiċċji addizzjonali sabiex jintlaħqu l-ħtiġijiet ġodda wara t-tkabbir mistenni bid-dħul tal-Bulgarija u tar-Rumanija.

L-istimi jinkorporaw l-aġġustament annwali tal-ħlas ta' 2.4% għall-perjodu bejn Jannar u Ġunju u 2.1% għall-perjodu bejn Lulju u Diċembru.

Ġie applikat tnaqqis normali

It-tnaqqis normali jikkorrispondi għan-numru ta' postijiet li se jkunu vakanti matul is-sena u li għalihom m'huma se jintalbu l-ebda fondi. ta' bejn 2.5% u 3% taħt il-Kapitolu 11 (" salarji għal uffiċjali u membri ta' l-istaff temporanju "), bl-eċċezzjoni tal-Kunsill fejn ġiet applikata rata ta' 7%.

Dan it-tnaqqis ġie applikat għall-istituzzjonijiet kollha barra mill-Ombudsman u l-EDPS.

Bl-eċċezzjoni ta' l-EDPS, iż-żieda fir-rekwiżiti tibda minn 3.6% għall-Kunsill u 12.9% għall-Qorti tal-Ġustizzja.

L-istimi bbaġitjati ta' l-EP huma 19.57% ta' l-intestatura V, inqas mil-limitu massimu ta' 20% li ġie stabbilit mill-istituzzjoni nnifisha.

Fil-każ ta' l-isħubija tar-Rumanija u tal-Bulgarija, il-persentaġġ ġenerali jitnaqqas iktar, jiġifieri minn 19.57% għal 18.89% ta' l-intestatura V. Iż-żieda fl-approprjazzjonijiet tal-Kunsill għall-2007 ta' EUR 21.3 miljun jikkonsisti f'EUR 20 miljun biex jintlaħqu l-ħtiġijiet tat-tkabbir u EUR 1.3 miljun iktar biss għal amministrazzjoni ġenerali.

Żiediet irreġistrati mis-CoA, l-EESC, is-CoR, l-Ombudsman u l-EDPS huma iktar mir-rata medja reġistrata ta' 5.49% għall-intestatura V. Żidiet fil-persentaġġ fil-fondi addizzjonali għall-2007 huma simili għal dawk ta' l-2006.

1 Organigramma (Riżorsi Umani/Ammont ta' Staff)

1.1 Postijiet Ġodda (pożizzjonijiet vakanti)

L-istituzzjonijiet kollha, bl-eċċezzjoni ta' l-Ombudsman, talbu staff addizzjonali għall-2007.

Dawn it-talbiet iridu jitqiesu fil-kuntest tan-numru ta' postijiet addizzjonali li diġà sar qbil fuqhom matul il-proċedura baġitarja 2006.

Kollettivament fl-2007, l-istituzzjonijiet talba għal 498 membru ta' l-istaff addizzjonali.

Din il-ħtieġa ġdida tista' titqassam f'453 staff permanenti u 45 staff temporanju.

Qed jinġieb l-argument li 63% tan-numru addizzjonali ta' staff huwa meħtieġ biex jitwettqu r-responsabilitajiet ġodda li t-tkabbir se jġib miegħu.

Fil-parti l-kbira, is-37% li baqa' huma meħtieġa biex jimlew il-postijiet ġodda li nħolqu u biex ikopru proġetti ġodda.

Relattivament, is-CoJ, segwita mis-CoA qed jitolbu l-ikbar numru ta' postijiet addizzjonali.

Il-ġustifikazzjonijiet mogħtija mis-CoJ, u ftit inqas, mis-CoA - għall-postijiet addizzjonali - huma relatati mal-ħtiġijiet li jiġu mit-tkabbir.

Huwa rilevanti li jiġi rrimarkat li fl-aħħar ta' l-2005 is-CoJ ħolqot it-Tribunal tas-Servizz Ċivili, li kien jirrikjedi li jiġu impjegati staff addizzjonali.

Il-ħolqien ta' dan it-Tribunal ġdid kellu jnaqqas mill-ammont ta' xogħol f'dak il-qasam partikulari.

Fit-Tabella hemm it-tqassim indikattiv ta' l-istaff li ħadem fl-2006 u l-istaff addizzjonali meħtieġ fl-2007.

Tabella 2: Numru ta' staff u bidliet għall-2007

Istituzzjonijiet

Postijiet mitluba għall-2007

Tkabbir EUR2

Kunsill (CONS)

Qorti tal-Ġustizzja (CoJ)

Qorti ta' l-Awdituri (CoA)

Kumitat tar-Reġjuni (CoR)

Kumitat Ekonomiku u Soċjali Ewropew (EESC)

Kontrollur Ewropew għall-Protezzjoni tad-Dejta (EDPS)

(a) EP: 802 membri temporanji ta' l-istaff qed jaħdmu għall-Gruppi Politiċi.

(b) Is-CoJ talbet 2 postijiet għal ġuristi-lingwisti għall-introduzzjoni tal-lingwa Irlandiża

(c) Is-CoA għarrfet li 5 postijeit (2AD6 u 3AST3) huma meħtieġa fl-2007 anke jekk issir posponibment tat-tkabbir.

1.2 Postijiet għat-Tkabbir.

Fl-2006, 330 postijiet vojta nħolqu bi ħsieb għat-tkabbir bl-isħubija tar-Rumanija u tal-Bulgarija.

Dawn kienu jikkonsistu f'22 post addizzjonali għall-gruppi politiċi fl-EP, 135 għall-amministrazzjoni ta' l-EP, 97 għall-Kunsill, 16 għas-CoJ, 6 għas-CoA, 24 għas-CoR, 27 għall-EESC u 3 għall-Ombudsman.

Dawn il-postijiet bħalissa huma okkupati minn aġenti kuntrattwali.

Din is-sitwazzjoni se tkompli sakemm dawn l-aġenti kuntrattwali jinbidlu minn kandidati impjegati permezz tal-proċess ta' kompetizzjoni.

312-il post addizzjonali qed jintalbu għall-2007 biex jintlaħqu l-ħtiġijiet tat-tkabbir.

L-istimi għal dawn il-postijiet addizzjonali jridu jiġu kkwalifikati, speċjalment minħabba li normalment iż-żmien li fih jimtela post huwa minn 3 sa 6 xhur.

Għalhekk, f'numru sostanzjali ta' każi, l-iffinanzjar ta' postijiet ġodda għandu jiġi kkalkulat fuq il-bażi ta' 6 sa 9 xhur.

L-istituzzjonijiet kollha għandhom jirriflettu din il-prattika meta jippreparaw il-ħtiġijiet baġitarji tagħhom.

1.3 Multilingwiżmu

It-traduzzjoni u l-interpretazzjoni jfissru spiża sostanzjali għall-Istituzzjonijiet.

Xi istituzzjonijiet bħall-Parlament għandhom staff permanenti li jipprovdu servizzi lingwistiċi.

L-ispejjeż għall-ħlas ta' l-istaff permanenti fil-lingwistika huma mniżżlin taħt is-suġġett 1200 ("salarju").

Madankollu, ħafna mill-istituzzjonijiet jesternilizzaw (outsource) parti importanti ta' dan it-tip ta' servizz.

Fit-Tabella 4 hemm l-ispejjeż għal servizzi li jintbagħtu għand sottokuntratturi.

Tabella 3: Stimi għal Traduzzjoni u Interpretazzjoni mwettqa minn Sottokuntratturi (EUR)

Istituzzjoni

Baġit 2006

Baġit 2007

Kunsill (CONS)

Qorti tal-Ġustizzja (CoJ)

Qorti ta' l-Awdituri (CoA)

Kumitat Ekonomiku u Soċjali Ewropew (EESC)

Kumitat tar-Reġjuni (CoR)

Kontrollur Ewropew għall-Protezzjoni tad-Dejta (EDPS)

(a) EUR 2 miljun tqiegħdu fir-riżerva waqt li hija mistennija spjega iktar dettaljata għal din l-ispiża.

Bl-eċċezzjoni tas-CoR, l-istituzzjonijiet l-oħra kollha żiedu l-ammonti allokati għal traduzzjoni u interpretazzjoni esterna.

Iż-żieda fl-ispejjeż għall-sottokuntratturi għal servizzi ta' traduzzjoni u interpretazzjoni hija parzjalment minħabba ż-żieda fir-rata bażika mħallsa (għall-Parlament din hija evalwata bħala EUR 907.50 sa EUR 937 għall-interpretazzjoni).

Il-forniment addizzjonali ta' servizzi bir-Rumen u bil-Bulgaru jikkontribwixxi wkoll għal din iż-żieda importanti.

Approprjazzjonijiet li jkopru talbiet speċifiċi għal postijiet ġodda fis-servizzi lingwistiċi jinkludu: EESC: 2AD u 4AST; CoR: 3AS u 1AST; CoA: 6AD u 2AST.

Is-CoJ għandha żewġ talbiet speċifiċi għal postijiet ġodda fil-lingwistika li huma mistennija jkollhom impatt sostanzjali fuq l-ispejjeż operattivi tagħha.

L-ewwel nett, għal dawn l-aħħar sentejn is-CoJ esprimiet il-bżonn għat-tielet qarrej tal-provi għal kull lingwa minflok it-tnejn impjegati attwalment.

Dan ifisser talba għal 19-il post addizzjonali għal-lingwi preżenti u 6 postijiet oħra għaż-żewġ lingwi ġodda, jiġifieri total ta' 25 post ġdid (AST).

Wara d-deċiżjoni tal-Bureau tat-22 ta' Ġunju 2005, fl-2007 l-EP għandu jibda juża l-lingwa Irlandiża bħala lingwa stabbilita, uffiċjali u ta' ħidma.

Grupp ta' Ħidma li qed jevalwa l-impatt finanzjarju ta' din id-deċiżjoni għandu jirrapporta s-sejbiet tiegħu dalwaqt.

Ukoll, żewġ ġuristi-lingwisti addizzjonali ntalbu mis-CoJ biex jieħdu ħsieb l-introduzzjoni tal-lingwa Irlandiża.

Fuq in-naħa l-oħra, il-Kunsill iddeċieda li jkopri l-ħtiġijiet tiegħu għal interpretazzjoni għal-lingwa Irlandiża bl-organizzazzjoni mill-ġdid ta' 8 postijiet.

1.4 Promozzjonijiet

Ir-regolament il-ġdid ta' l-istaff (Artikolu 6 tar-Regolamenti ta' l-Istaff riveduti u l-Artikoli 6, 9 u 10 ta' l-Anness XIII) isejjaħ għal promozzjoni statutorja ta' ċertu persentaġġ tal-pożizzjonijiet ta' l-istaff kull sena.

Numru kbir ta' promozzjonijiet qed jintalbu minħabba li ħafna mill-istituzzjonijiet m'għandhomx il-firxa sħiħa ta' gradi.

Il-promozzjonijiet għall-2007 meta mqabbla ma' dawk li saru fl-2006 huma mniżżla fit-Tabella 4 hawn taħt:

Tabella 4: Dejta komparattiva għall-pożizzjonijiet imtejba ta' l-istaff fl-2006 u fl-2007.

Istituzzjoni

Promozzjonijiet mitluba

Kunsill (CONS)

Qorti tal-Ġustizzja (CoJ)

Qorti ta' l-Awdituri (CoA)

Kumitat Ekonomiku u Soċjali Ewropew (EESC)

Kumitat tar-Reġjuni (CoR)

Kontrollur Ewropew għall-Protezzjoni tad-Dejta (EDPS)

(a) 2 talbiet qed isiru biex isir titjib fil-pożizzjoni minn AST3 u AST1 għal AD7

(b) 5 talbiet għal pożizzjonijiet imtejba huma għall-Gruppi Politiċi

(c) L-Ombudsman u l-EDPS huma istituzzjonijiet relattivament ġodda, u fl-2006 ma talbux għal promozzjonijiet

Skond it-tabella ta' fuq, żewġ istituzzjonijiet (Il-Kunsill u l-EDPS) m'għamlux talba speċifika għal promozzjonijiet.

Fuq in-naħa l-oħra, xi Istituzzjonijiet ippreżentaw talbiet speċifiċi għal promozzjonijiet li mhumiex konformi ma' l-Artikolu 6 tar-Regolament ta' l-istaff il-ġdid.

Is-CoJ talbet 10 promozzjonijiet (6AD14 għal AD15 u 4AD15 għal AD16) speċifikament għall-"uffiċjali għolja" tagħha.

Ir-raġuni li ngħatat għal din it-talba hija li minħabba d-daqs ta' l-Istituzzjoni u ż-żieda fl-ammont ta' xogħol iridu li ċerti unitajiet isiru Direttorati.

Fil-fatt, iridu joħolqu żewġ Direttorati addizzjonali, wieħed li jirrapporta lid-Direttorat Ġenerali għal Persunal u Finanzi, u l-ieħor lid-Direttorat Ġenerali għall-Infrastruttura.

Barra minn hekk, hemm proposta li l-pożizzjoni ta' kap ta' Protokoll tal-Qorti titjieb għall-grad ta' Direttur.

Is-CoA talbet 5 promozzjonijiet differenti fil-grad ta' assistent.

Ir-raġuni għal din it-talba hija li l-istituzzjoni ltaqgħet ma' imbukkatura ta' karrieri, speċjalment minħabba li numru ta' staff li resqin lejn l-età tal-pensjoni ilhom fil-grad preżenti tagħhom għal numru ta' snin mingħajr ma kellhom il-possibilità li l-pożizzjoni tagħhom titjieb.

Is-CoR u l-EESC, li huma bbażati fl-istess bini, għandhom ammont ta' staff ta' madwar 700.

Id-Direttur li jieħu ħsieb is-servizz konġunt huma impjegat mill-EESC.

Is-CoR għamlet talba biex membru wieħed mill-istaff għoli jitla' minn AD14 għal AD15.

Ir-responsabilità ewlenija tad-direttur ġdid għandha tkun li jaħdem b'mod parallel u jaqsam ix-xogħol mad-Direttur kurrenti li jieħu ħsieb is-servizz konġunt.

Politika tal-bini

Il-politika dwar bini u spazju għal uffiċċji addizzjonali qed tiżviluppa fi spiża kbira għal kull istituzzjoni.

Żieda f'dan is-suġġett hija kemm minħabba t-tkabbir kemm minħabba ż-żieda fil-prezz ta' spazju għal uffiċċji.

Sommarju ta' l-ispiża relatata mal-kiri ta' spazju għal uffiċċji bejn l-2006 u l-2007 tinstab fit-Tabella 5 hawn taħt.

Tabella 5: Stimi li jkopru bini u spazju għal uffiċċji

Istituzzjonijiet

2006 Baġit(a)

2007 Baġit(a)

Kunsill (CONS)

Qorti tal-Ġustizzja (CoJ)

Qorti ta' l-Awdituri (CoA)

Kumitat Ekonomiku u Soċjali Ewropew (EESC)

Kumitat tar-Reġjuni (CoR)

Kontrollur Ewropew għall-Protezzjoni tad-Dejta (EDPS)

(a) L-ammont li jitqies huwa l-ammont allokat għall-Artikolu 200 (" Pagamenti annwali ta' kera ")

L-istituzzjonijiet kollha jgorru dwar il-problema ta' spazju ristrett għal uffiċċji u l-biċċa l-kbira minnhom huma fil-proċess li jakkwistaw spazju addizzjonali, jew billi jiżviluppaw il-proprjetà eżistenti jew permezz ta' l-akkwist ta' binjiet ġodda.

Din iż-żieda fl-ispazju għal uffiċċji hija mistennija li jkollha effett multiplikatur fuq l-ispejjeż għat-tiġdid, il-manutenzjoni, il-konsum ta' enerġija, l-assikurazzjoni, is-sigurtà u affarijiet oħra relatati.

Madankollu, l-istimi għall-2007 juru tnaqqis fil-bżonn mill-2006.

Fil-każ ta' l-EP, it-tnaqqis fl-Artikolu 200 huwa minħabba l-fatt li l-kera annwali ta' EUR 10 000 000 għall-binjiet WIC u SDM mhux se jidhru iktar jekk u meta ssir ix-xirja ta' dawn il-binjiet.

Fl-aħħar ta' l-2006, is-Segretarjat Ġenerali tal-Kunsill huwa mistenni li jiċċaqlaq għal-"LEX-building" ġdid tiegħu.

Dan il-bini se jirrikjedi tiġdid bi spiża stimata ta' EUR 15 200 000.

Madankollu, il-Kunsill stima li jnaqqas total ta' 12% mill-ispiża ta' kera minħabba dan l-akkwist partikulari.

Il-Kunsill fil-fatt qed jinnegozja ma' l-Istat Belġjan proġett ta' bini ġdid imsejjaħ "Residence Palace".

Għas-CoJ, iż-żieda globali ta' 9.54% hija minħabba ż-żieda f'żewġ linji tal-baġit: Suġġett 2000 ("Kera") żied b'3.68% b'konsegwenza taż-żidiet varji fl-indiċi annwali pprovduti fil-kuntratt kif ukoll iż-żieda ta' 17.65% fis-Suġġett 2001 ("Pagamenti minn xiri u kera") biex ikopru l-pagament bil-quddiem għall-bini ewlieni ġdid tal-Qorti msemmi "New Palais".

Is-CoA biħsiebha tikri bini ieħor "K7" matul l-2007 għal kera annwali massima ta' EUR 1 280 000 waqt li tistenna li titlesta t-tieni estensjoni tagħha "K3" (ippjanata għall-2012).

Dan l-ispazju għal uffiċċji addizzjonali sabiex jintlaħqu l-ħtiġijiet tat-tkabbir se jġib miegħu spiża addizzjonali ta' EUR 240 000 sabiex jiġu koperti l-ispejjeż inizjali għall-istabbiliment ta' l-uffiċċji.

Is-CoR u l-EESC biħsiebhom jokkupaw żewġ binjiet ġodda: il-bini msejjaħ "Remorqueur" li se jintuża mill-aħħar ta' dis-sena u l-"Van Maerlant" li se jiġi mikri lill-Kummissjoni u eventwalment okkupat mis-CoR/EESC sa nofs l-2007.

Il-bżonn ta' spazju addizzjonali ġie attribwit għall-proċess ta' tkabbir.

Is-CoR u l-EESC se jkunu responsabbli għal 40% u 60% rispettivament ta' l-ispiża addizzjonali ta' kera fuq il-bażi tat-tqassim ikkalkulat skond in-numru ta' impjegati fl-istaff taż-żewġ istituzzjonijiet.

Konsegwentament, waqt li l-EESC talab għal approprjazzjoni ta' EUR 1 600 000 biex ikopri s-sehem tiegħu tal-kera għall-bini Van Maerland, is-CoR approprjat EUR 1 110 760 bl-istess għan.

Tqassim addizzjonali ta' EUR 2,000,000 huwa meħtieġ għat-tiġdid tal-bini li se jiġi ffinanzjat mill-EESC.

L-Ombudsman iffirma ftehim mal-Parlament fl-2006 biex jikri 140m 2 addizzjonali ta' spazju għal uffiċċji f'Brussell.

Dan jispjega ż-żieda ta' 9.09% taħt is-Suġġett 200 għal din l-istituzzjoni, waqt li l-EDPS iffirma ftehim mal-Parlament biex jikri sular addizzjonali (is-7 sular) fil-bini Montoyer 63.

Proġetti Speċifiċi

3.1 Parlament Ewropew

3.1.1 Proġetti ta' Informazzjoni

L-ispejjeż ewlenin l-oħra tal-Parlament huma relatati ma' tliet proġetti ta' Informazzjoni u Komunikazzjoni, li huma: il-WebTV, tagħmir awdjoviżwali għal D4/D5 u ċ-ċentru ġdid għal viżitaturi.

EUR 25,000,000 ġew allokati taħt il-Kapitolu 104 ("Riżerva għall-Politika dwar l-Informazzjoni u l-Komunikazzjoni") sabiex jiġu koperti dawn il-proġetti.

Fir-rapport dwar l-istimi ta' dħul u spiża tal-Parlament Ewropew għas-sena finanzjarja 2007, ir-rapporteur talab iktar tagħrif, bħal skeda iktar iddettaljata tal-perjodu ta' żmien kontra l-ispiża għat-tliet proġetti.

Għal dan il-għan, id-DĠ Info għamel preżentazzjoni ta' dawn il-proġetti lill-Membri tas-COBU fl-14 ta' Ġunju 2006.

3.1.2 Tkabbir

L-ispiża addizzjonali relatata mat-tkabbir ta' l-UE bl-isħubija tar-Rumanija u tal-Bulgarija hija stimata li tilħaq EUR 48,000,000.

Din se tkopri l-ispejjeż relatati ma' spiżi relatati mal-Membri ġodda (35 Rumen u 18-il Bulgaru), total ta' staff addizzjonali (226 pożizzjoni permanenti u 22 pożizzjoni temporanju għall-gruppi politiċi), tekniċi ta' l-interpretazzjoni u tal-konferenzi, tagħmir u għamara, spejjeż operattivi, informazzjoni u finanzjar statutorju tal-gruppi u l-partiti politiċi.

3.2 Kunsill

Bħal fis-snin preċedenti, il-Kunsill ma ppreżentax l-istimi tiegħu lill-Kummissjoni.

Wara eżami tal-proposti ta' l-amministrazzjoni, l-approprjazzjonijiet jiġu vvutati permezz ta' l-ewwel qari tal-Kunsill tal-Baġit.

3.2.1 IT u t-Telekomunikazzjoni

Il-Kunsill biħsiebu jżid il-baġit ta' l-IT b' 9%, minn EUR 27,900,000 fl-2006 għal 30,400,00 fl-2007.

Din iż-żieda se tkopri r-reklutaġġ ta' speċjalisti permanenti fl-IT u biex tiġi aġġornata u mmodernizzata l-organizzazzjoni ta' l-IT tal-Kunsill.

3.2.2 Spejjeż oħra

Titolu 3 juri tnaqqis ta' 17%, speċifikament tnaqqis fl-approprjazzjonijiet (minn EUR 59,400,000 għal EUR 49,200,000) minħabba progress fil-proġett SESAME (Secured European System for Automatic Messaging).

3.3 Qorti tal-Ġustizzja

3.3.1 IT u t-Telekomunikazzjoni

Fil-baġit ta' l-2007, il-figuri tas-CoJ juru żieda qawwija fl-approprjazzjonijiet taħt is-Suġġetti relatati ma' l-IT u t-Telekomunikazzjoni.

Iż-żidiet ewlenin qegħdin taħt is-Suġġett 2100 ("Ix-xiri u l-manutenzjoni ta' tagħmir u softwer").

Huma meħtieġa EUR 1,742,000 (+57.64% mill-2006) addizzjonali taħt din id-dispożizzjoni.

Din is-somma tinqasam f'EUR 1,482,000 għax-xiri ta' hardwer u tagħmir għall-bini ewlieni ġdid u EUR 260,000 biex jintlaħqu l-ħtiġijiet tat-tkabbir bid-dħul tar-Rumanija u l-Bulgarija.

Taħt is-Suġġett 2102 ("Għajnuna esterna marbuta ma' l-operat, l-iżvilupp u l-manutenzjoni ta' softwer u sistemi") is-somma ta' EUR 1,044,000 (+16.83%) addizzjonali ġiet approprjata.

Is-somma addizzjonali ta' EUR 104,000 (+10.14%) hija wkoll meħtieġa taħt is-Suġġett 2103 ("Telekomunikazzjoni").

Barra minn hekk, is-CoJ trid tagħmel studji ġodda u twettaq proġetti ġodda relatati mas-sostituzzjoni tas-sistema ta' kontabilità li se tiswa EUR 1,071,000.

3.4 Qorti ta' l-Awdituri

3.4.1 IT u t-Telekomunikazzjoni

F'dawn l-aħħar snin is-CoA m'għamlietx daqshekk progress fit-twettiq ta' l-IT fl-operat ta' l-istituzzjoni.

Żvilupp xieraq ta' l-IT u tat-telekomunikazzjoni huwa wieħed mill-prijoritajiet ewlenin għall-2007.

Somma addizzjonali ta' EUR 1.647,000 (jiġifieri +29.72% mill-2006) se tiġi allokata taħt is-suġġett 21 ("Ix-xiri u l-manutenzjoni ta' tagħmir u softwer"), li tfisser l-ogħla punt fil-proċess ta' investiment u aġġornament tal-hardwer.

Hemm ħames proġetti li għandhom prijorità mmarkati li jaġġornaw u jimmodernizzaw is-servizz ta' l-informatika u t-tagħmir fil-Qorti.

Dawn huma l-konsolidazzjoni tal-proċess li beda fl-2003, it-titjib fil-ħażna u l-irkupru ta' informazzjoni (intranet u hardwer għall-ħażna), it-tisħiħ tas-sigurtà (ċentru għall-irkupru f'każ ta' diżastru, uffiċjal full time tas-sigurtà ta' l-informatika), appoġġ ta' verifika aħjar (b'mod partikulari biex l-awdituri jitħallew li jkollhom aċċess għall-intranet meta jkunu fuq missjonijiet), u sistema amministrattiva kompjuterizzata.

Mill-2008 'l quddiem, il-fokus se jkun fuq it-tiġdid ta' softwer, bħall-aċċess minn distanza (remote access) għal għodod u fajls tal-verifika għall-awdituri.

3.4.2 Taħriġ

Is-CoA qed issibha bi tqila biex timpjega awdituri b'ħafna esperjenza professjonali minħabba l-konkorrenza mis-settur privat li joffri kundizzjonijiet aħjar.

Barra minn hekk, il-lok ġeografiku tal-Qorti f'Lussemburgu qed jagħmel l-offerta tal-Qorti inqas attraenti.

Biex jinqabżu dawn l-ostakoli, is-CoA żviluppat programm ta' taħriġ biex ittejjeb l-istandards ta' l-awdituri b'grad inferjuri sabiex ikunu iktar lesti li jiġu impjegati.

Sabiex jiġi kopert dan il-programm ta' taħriġ, is-CoA żiedet l-approprjazzjoni tagħha taħt is-Suġġett 1612 ("Taħriġ ulterjuri") bis-somma addizzjonali ta' EUR 100,000 (+14.28%).

3.5 L-Ombudsman

L-Ombudsman għandu spiża ewlenija u eċċezzjonali waħda biss relatata ma' proġetti ġodda.

Din hija l-organizzazzjoni tas-seminar bijennali ta' l-Ombudsmen Nazzjonali li għalih intalbet allokazzjoni ta' EUR 150,000 taħt is-Suġġett 303.

L-allokazzjoni taħt dan is-suġġett żdiedet b'172.73% meta mqabbla ma' l-2006.

Dan l-avveniment huwa organizzat kull sentejn skond sistema ta' rotazzjoni bejn l-istati membri.

Din is-sena kien imiss l-Ombudsman ta' l-UE biex jospita l-avveniment.

L-aħħar darba li ospita l-avveniment l-Ombudsman ta' l-UE kien fl-1996.

Osservazzjonijiet u Konklużjonijiet

4.1 Osservazzjonijiet

Nuqqas ta' tagħrif dwar l-effiċjenza u l-effettività ta' l-istituzzjonijiet: Waqt li l-input meħtieġ mill-istituzzjonijiet biex iwettqu l-attivitajiet tagħhom huwa ċar permezz ta' l-approprjazzjonijiet, iktar irid ikun magħruf dwar kemm jiġu applikati b'suċċess dawn il-fondi.

Istituzzjoni trid tiġġustifika l-konsum ta' riżorsi billi tipprovdi informazzjoni dwar il-miri ppjanati tagħha, b'mod kwantitattiv jekk hu possibbli, u l-punt sa liema jiġu implimentati b'mod effiċjenti.

Hemm ftit wisq indikazzjonijiet biex jiġi mmonitorjat jekk fondi addizzjonali qed iwasslu biex l-istituzzjonijiet ikunu iktar jew inqas effiċjenti u effettivi.

Reklutaġġ u progress ta' l-istaff: Talba għal staff addizzjonali kienet appoġġjata l-iktar minn stqarrijiet dwar it-tkabbir bl-isħubija tal-Bulgarija u tar-Rumanija.

F'xi każi, mhux biżżejjed dejta kien ippreżentat dwar kif dawn iż-żidiet se jilħqu ma' l-ammonti ta' xogħol żejda.

Xi nuqqasijiet kienu wkoll innuttati fir-reklutaġġ fejn l-ispeċifikazzjonijiet tax-xogħol mhux dejjem qabblu mad-deskrizzjoni tax-xogħol meħtieġ.

F'xi każi partikulari, is-CoR u l-EDPS talbu għal staff ta' grad ogħla minn dak irrakkomandat mir-regolamenti ta' l-istaff.

Dan l-approċċ jista' jgħawweġ - għalkemm kultant b'xi ġustifikazzjoni - l-ekwità bejn l-istaff fi ħdan, u bejn, l-istituzzjonijiet.

Prattika bħal din tista' ddgħajjef l-istandards applikati attwalment għar-reklutaġġ.

Eventwalment, dawn il-prattiki jafu jattiraw talbiet għal aġġustament minn membri oħra ta' l-istaff f'gradi oħrajn u simili, u b'riżultat ta' dan, jista' jsir każ ta' mġiba abbużiva.

Ir-rapporteur iħoss li l-istituzzjonijiet għandhom jarmonizzaw il-politika ta' reklutaġġ tagħhom u jipprovdu tagħrif xieraw dwar il-pożizzjonijiet meħtieġa sabiex iħallu lill-awtorità baġitarja tieħu d-deċiżjonijiet xierqa fuq il-bażi ta' tagħrif sodisfaċenti.

L-istituzzjonijiet iridu jiżguraw li r-riżorsi umani meħtieġa jkunu jaqblu mal-ħtiġijiet operattivi u mal-qagħda finanzjarja ta' l-istituzzjoni.

L-Istituzzjonijiet għandhom jeżaminaw b'mod effettiv u serju l-possibilità li jirrijorganizzaw l-istaff eżistenti tagħhom minflok ma jiddipendu fuq aġenti kuntrattwali.

L-istituzzjonijiet donnhom qed ifallu li jisfruttaw is-suq tax-xogħol għal kapaċitajiet professjonali speċifiċi, l-iktar kontabilisti u ħaddiema fl-ITC.

It-tendenza li jiżdied ir- reklutaġġ ta' staff temporanju (aġenti temporanji jew ħaddiema b'kuntratt) u li ċerti servizzi jiġu mogħtija lil sottokuntratturi tista' ddgħajjef l-operat ta' l-istituzzjonijiet minħabba nuqqas ta' kontinwità u stabilità fil-xogħol.

Madankollu, ir-rapporteur jagħraf ukoll il-fatt li din il-prattika li jiġu mpjegati ħaddiema temporanji tista' ssarraf ta' benefiċċju ekonomikament u loġistikament, f'ċerti ċirkustanzi.

Staff temporanju s-soltu jiġi impjegat biex iwettaq xogħlijiet li mhumiex ta' l-ikbar importanza.

L-Ombudsman huwa l-iktar li juża staff temporanju.

Mill-istaff kollha ta' 57, 44 huma temporanji.

Wieħed irid jiftakar li meta nħoloq l-Ombudsman, kien ġie deċiż li, barra mill-istaff amministrattiv, l-istaff kollha l-oħra jiġu impjegati fuq bażi temporanja.

Dan huwa minħabba l-ħtieġa ta' l-Ombudsman li jadatta l-profil ta' l-istaff tiegħu skond in-natura ta' xogħlu u l-prijoritajiet tiegħu.

Huwa rakkomandat li tiġi indirizzata l-politika li għandhom isegwu l-istituzzjonijiet dwar l-esternilizzazzjoni ta' xogħol jew ir-reklutaġġ ta' ħaddiema temporanji jew b'kuntratt.

Wieħed għandu jevalwa l-alternattivi fir-reklutaġġ (permanenti kontra temporanju) billi jikkunsidra d-disponibilità fis-suq tax-xogħol fuq bażi tal-kapaċitajiet meħtieġa u kif is-suq jista' jiġi sfruttat b'iktar suċċess.

Ir-raġunijiet imressqa għal żidiet u bidliet fil-gradi , u n-nuqqas ta' konformità f'każ wieħed, jagħtu l-impressjoni li l-ħtiġijiet attwali ta' l-istituzzjonijiet bil-kemm jispikkaw f'dan it-tip ta' aġġustament ta' grad-staff.

Huwa veru li l-istituzzjonijiet iridu jissodisfaw il-politika marbuta ma' l-avvanz statutorju ta' l-istaff tagħhom għall-grad li jmiss kull sentejn.

Madankollu, wieħed jista' jistaqsi jekk din il-prattika qed taffettwa b'mod negattivi l-effiċjenza ta' l-istituzzjonijiet.

L-Akkwist tal-proprjetà: Ir-rapporteur isostni li l-politika dwar ix-xiri ta' bini tat riżultati ferm pożittivi - tul is-snin - u tipprovdi l-istituzzjonijiet b'bażi qawwija ta' assi kif ukoll iġġenerat qligħ li jista' jintuża għal proġetti oħrajn.

Sfortunatament, jista' jinqala' każ fejn xi istituzzjonijiet jistgħu jadottaw politika ta' akkwist sempliċiment biex jakkwistaw u mingħajr ma jirrispondu għall-ħtieġa reali immedjata jew fuq medda ta' żmien medju.

Il-fatt li l-politika dwar il-bini waħedha tuża 1/6 tal-baġit taħt l-intestatura 5 (kważi 1 biljun ewro jekk titqies il-Kummissjoni) huwa sinjal ċar li din il-politika u l-mod kif qiegħda titmexxa teħtieġ li tiġi riveduta billi titqies evidenza ta' provi bħall-erja/volum ta' ispazju għall-uffiċċji għal kull impjegat.

Prova importanti fir-rigward ta' din il-kwistjoni tkun li l-istituzzjonijiet jintalbu kemm inbidel maż-żmien il-valur fir-rigward ta' l-erja/volum għal kull impjegat f'kull istituzzjoni, iktar speċifikament, qabel u wara t-tkabbir.

L-awtorità baġitarja għandha bżonn tikkunsidra l-ostakoli finanzjarji u l-ispejjeż li qed jiżdiedu għall-manutenzjoni u t-tiġdid tal-bini fis-snin li ġejjin.

Fl-istess ħin, politika ta' ppjanar plurijennali ta' l-investiment fil-proprjetà teħtieġ li titwettaq minflok pjan annwali.

Barra minn hekk, il-politika ta' pagamenti aċċelerati għandha titkompla u s-sistema ta' xiri għandha tiġi standardizzata bil-għan li jkun hemm proċedura trasparenti, iddettaljata u responsabbli għal kull xirja.

4.2 Rakkomandazzjonijiet

Sabiex jiġu indirizzati l-osservazzjonijiet imsemmija fuq, wieħed għandu jistudja:

a) Il-preżentazzjoni ta' rapporti annwali iktar informattivi dwar it-twettiq ta' xogħolhom.

Dawn għandhom jinkludu indikaturi tat-twettiq għall-ħidmiet ewlenin u l-livell ta' suċċess fit-twettiq ta' dawn l-indikaturi.

Dawn ir-rapporti għandhom jinkludu, preferibbilment, indiċi ta' l-effiċjenza biex jevalwaw l-ispejjeż tal-kontribuzzjoni tagħhom.

Is-suċċess jew in-nuqqas li jintlaħqu l-miri għandhom jiġu spjegati b'mod ċar.

Eventwalment, dawn ir-rapporti jistgħu jintuża biex tiġi ġġustifikata iktar finanzjament waqt li tagħmel possibbli għall-Parlament li jasal għal deċiżjoni iktar razzjonali dwar l-allokazzjoni ta' fondi.

b) Jista' jkun li l-politiki relatati ma' l-istaff, b'mod speċifiku fir-rigward ta' l-esternilizzazzjoni ta' xogħol, tat-titjib fil-gradi, u tar-reklutaġġ, jiġu riveduti.

Il-livell aċċettabbli ta' staff temporanju (aġenti temporanji jew ħaddiema b'kuntratt) irid jiġi stabilit waqt li jiġi indirizzat in-nuqqas li jiġu attirati numru xieraq ta' kapaċitajiet professjonali mis-suq tax-xogħol.

Wieħed irid isib mezz kif jaċċerta li n-numru ta' ħaddiema impjegati f'kull grad jirrifletti l-ħtiġijiet reali ta' l-istituzzjoni, waqt li fl-istess ħin il-membri ta' l-istaff jinżammu motivati.

c) Il-koperazzjoni bejn l-istituzzjonijiet f'ċerti oqsma hija mistennija li toħloq sinerġija u tikkontribwixxi għal titjib fil-finanzi.

Il-Koperazzjoni tista' wkoll tgħin liċ-ċittadin biex jifhem aħjar il-kredenzjali tiegħu jew tagħha fl-UE.

d) Il-politiki u l-proċeduri standard għall-akkwist ta' proprjetà, li jkopru l-proċess sħiħ mit-talba għal akkwist ġdid sa s-sejħa għal offerti u l-assenjament.

Talbiet għal spazju ġdid għal uffiċċji għandhom ikollhom mehmużin rapporti li jindikaw, inter alia, l-erja/volum għal kull impjegati qabel u wara l-akkwist.

Ir-rapporteur kien semma fir-rapporti preċedenti tiegħu li l-2007 għandha tkun is-sena fejn l-infiq jiġi kkonsolidat.

Il-baġit ta' l-Istituzzjonijiet għandu jirrifletti l-ħtiġijiet baġitarji attwali billi jiġi applikat ibbaġitjar ibbażat fuq l-attività; dan jirriżulta fi stimi iktar razzjonali u analitiċi.

Il-ħtieġa għal stimi ċari u preċiżi hija essenzjali speċjalment fil-kuntest tat-tkabbir li qed jitkompla, li jirrikjedi iktar investiment u joħloq iktar ostakoli finanzjarji.

Kull istituzzjoni trid tkun konformi mal-prinċipju ta' dixxiplina baġitarja u l-użu responsabbli ta' flus iċ-ċittadini.

Ir-rapporteur jisħaq il-fatt li l-istituzzjonijiet jeħtieġu jadottaw approċċ iktar operattiv lejn il-baġit li jagħmel possibbli li jeżaminaw u jevalwaw, f'mod kritiku u oġġettiv, x'jenħtieġ li jsir fis-snin li ġejjin.

Ġestjoni aħjar ta' proġetti, l-implimentazzjoni ta' miżuri mmirati u l-ħtieġa ta' approċċ plurijennali għall-ibbaġitjar jistgħu jkunu kruċjali fil-kisba ta' progess reali fil-produttività.

L-istituzzjonijiet iridu jiżguraw li l-politiki ffinanzjati mit-taxxi taċ-ċittadin jipprovdu valur miżjud reali fil-ħajja ta' kuljum taċ-ċittadin.

Preżentazzjoni ta' l-Abbozz ta' Baġit 2007 għat-"Taqsimiet L-Oħra"

Fl-ewwel qari tal-Kunsill ta' l-Abbozz ta' Baġit Preliminari, sar tnaqqis fil-baġits ta' l-Istituzzjonijiet kollha, inkluż fil-baġit tal-Kunsill stess, bl-eċċezzjoni tal-baġit tal-Parlament b'konformità mal-ftehima informali.

Dan it-tnaqqis huwa prinċipalment:

a. tnaqqis immirat, ta' 2%, għal ċerti aspetti ta' nfiq, bħal ma hi l-informatika;

b. tnaqqis ta' bejn 1.5 u 2.0% għall-żidiet ta' produttività u ta' 1.7% sa 2.5% għall-koperazzjoni interistituzzjonali;

c. l-użu tar-rata preżenti ta' postijiet vakanti sabiex tiġi kkalkulata r-rata fissa standard ta' tnaqqis li tvarja minn 1.8% sa 7%.

Il-Kunsill aċċetta t-talbiet kollha għal pożizzjonijiet ġodda għat-tkabbir mar-Rumanija u l-Bulgarija u għall-użu tal-lingwa Irlandiża bħala lingwa uffiċjali, kif ukoll it-talbiet kollha għall-promozzjonijiet bħala riżultat tar-regolamenti ġodda ta' l-istaff.

Ir-riżultati finali, wara l-ewwel qari tal-Kunsill, jidhru bħala sommarju fit-Tabella 1 "Spejjeż Amministrattivi" li turi li l-marġini disponibbli żdied minn EUR 160.8 miljun fil-PDB rettifikat għal EUR 285.2 miljun fid-DB - żieda ta' kważi EUR 125 miljun.

TABELLA 1 - TABELLA SOMMARJA DWAR L-ISPEJJEŻ AMMINISTRATTIVI (f'EUR)

Baġit 2006

PDB 2007 irranġat

Taqsima I - Il-Parlament

Taqsima II - Il-Kunsill

il-Kummissjoni

L-iskejjel Ewropej

Pensjonijiet

Taqsima IV - Qorti tal-Ġustizzja

Taqsima V - Qorti ta' l-Awdituri

Taqsima VI - Kumitat Ekonomiku u Soċjali Ewropew

Taqsima VII - Kumitat tar-Reġjuni

Taqsima VIII-A - L-Ombudsman Ewropew

Total ta' l-istituzzjonijiet l-oħra

Qafas Finanzjarju

Marġini disponibbli

1 B'kunsiderazzjoni għall PDAB Nru.

3/2006, iż-żieda ta' l-DB fuq dak ta' l-2006 huwa ta' 15.91%.

Mingħajr ma jiġu kkunsidrati n-nuqqasijiet li saru fil-baġit tal-Kummissjoni, li se jiġu diskussi mis-Sur James Elles fid-Dokument ta' Ħidma tiegħu nru 11 dwar it-Taqsima III (Kummissjoni), l-Abbozz ta' Baġit tal-Kunsill (DB) inaqqas l-ispiża għat-"Taqsimiet l-Oħra" minn EUR 2,594 biljun fl-Abbozz ta' Baġit Preliminarju (PDB) għal EUR 2,546 biljun, tnaqqis ta' 2%.

B'konformità mal-ftehima informali bejn il-Kunsill u l-Parlament, il-Kunsill ma ppropona l-ebda bidliet lill-Istima tal-Parlament ta' EUR 1,377 biljun li hu 4.24% aktar mill-baġit ta' l-2006.

Il-Kunsill aċċetta l-postijiet kollha li għandhom x'jaqsmu mat-tkabbir u ma' l-introduzzjoni tal-lingwa Irlandiża.

Mill-banda l-oħra, sar qbil fuq numru limitat ta' postijiet biss li għandhom x'jaqsmu ma' proġetti ġodda.

Infatti, mit-352 post ġdid mitlub, total ta' 251 post ġdid għall-istituzzjonijiet l-oħra, minbarra l-Kummissjoni u l-Parlament, ġew aċċettati mill-Kunsill.

Il-Kunsill, fil-laqgħa ta' konċiljazzjoni ta' l-14 ta' Lulju, ippropona li jintlaħaq ftehim mal-Parlament dwar il-kwistjoni taż-żidiet tal-produttività u dwar ir-reklutaġġ għal postijiet vakanti.

Madankollu ma ntlaħaq l-ebda ftehim peress li d-delegazzjoni tal-Parlament ikkunsidrat li huwa kmieni wisq biex jintlaħaq qbil fuq pakkett sħiħ u ddeċieda li f'dan l-istadju joqgħod lura milli jaqbel fuq dikjarazzjoni konġunta kif proposta mill-Kunsill.

Il-Kunsill (Taqsima II)

Baġit Totali

Żieda totali f'persentaġġi

Total ta' postijiet ġodda mitluba

Rata ta' tnaqqis

Rata ta' koperazzjoni interistituzzjonali

Staff li m'għandux x'jaqsam mat-tkabbir

Postijiet mitluba

20 aċċettati

Konverżjoni ta' postijiet

13 aċċettati

Promozzjonijiet

Ħtiġijiet għat-tkabbir

Postijiet ġodda

37 aċċettati

Fid-DB, il-Kunsill illimita l-baġit tiegħu għal EUR 593.5 miljun li jirrappreżenta żieda ta' 0.3% biss.

Din hija l-inqas żieda ta' l-istituzzjonijet l-oħra kollha għall-2007.

Fil-każ li s-sħubija tal-Bulgarija u tar-Rumanija tiġi ddifferita, il-Baġit tal-Kunsill jitnaqqas effettivament sa livell inqas mill-Baġit ta' 2006.

Il-PDB tal-Kunsill għall-2007 stipula 59 staff ġdid li m'għandux x'jaqsam mat-tkabbir.

Il-Kunsill iddeċieda li jirriffjuta 39 mill-postijiet ġodda mitluba u jaċċetta 20 mill-postijiet ġodda (3AD12, 3AD7, 4AD5 u 10AST3) li għandhom x'jaqsmu ma' proġetti speċifiċi.

Ir-rata ta' tnaqqis, li hija l-ogħla fost l-istituzzjonijiet l-oħra kollha, ma nbidlitx u baqgħet ta' 7% bħal fil-PDB.

Il-Qorti tal-Ġustizzja (Taqsima IV)

Baġit Totali

Żieda totali f'persentaġġi

Total ta' postijiet ġodda mitluba

Rata ta' tnaqqis

Staff li m'għandux x'jaqsam mat-tkabbir

Postijiet mitluba

8 aċċettati

2 aċċettati fir-rigward tal-lingwa Irlandiża 2AD7

29 postijiet miċħuda

Konverżjoni ta' postijiet

Postijiet imneħħija

5 postijiet imneħħija

approvazzjoni tat-tneħħija ta' 5 postijiet 5D*2(T)

Promozzjonijiet

111-il pożizzjoni mtejba fil-livell tal-grad

41 pożizzjoni mnaqqsa fil-livell tal-grad

111 pożizzjonij mtejba aċċettati

41 tnaqqis ta' pożizzjoni aċċettati

Ħtiġijiet għat-tkabbir

Postijiet ġodda

115 aċċettati

Il-PDB tal-Qorti tal-Ġustizzja rrifletta żieda qawwijja ta' 12.9%.

Il-Kunsill iddeċieda li jnaqqas EUR 15.11 miljun mill-PDB biex b'hekk iħalli ammont ta' EUR 267.6 miljun fid-DB li jikkorrispondi għal 6.89% aktar mill-figuri ta' l-2006.

Madankollu, ir-rata tat-tkabbir ta' 6.89% fil-Qorti tal-Ġustizzja tibqa t-tieni għola ta' l-istituzzjonijiet kollha, wara dik tal-Kontrollur Ewropew għall-Protezzjoni tad-Dejta (EDPS).

Fil-PDB l-Qorti tal-Ġustizzja kienet ipproponiet 41 tnaqqis fil-grad u 111 titjib fil-grad ta' pożizzjonijiet li jinkludu 12-il titjib fil-grad li għandhomx x'jaqsmu ma' l-eżerċizzju ta' riorganizzazzjoni fi ħdan l-istituzzjoni, ir-raġuni mogħtija għal din l-aħħar talba hija li l-Qorti xtaqet li ċerti Unitajiet jitilgħu għal Direttorati.

Din it-talba partikulari tistħoqilha aktar eżaminazzjoni.

Il-Kunsill approva l-proposti kollha f'dan ir-rigward.

Fir-rigward tal-ħtiġijiet tat-tkabbir, il-115 il-post ġdid kollha ġew aċċettati mill-Kunsill.

Il-Qorti tal-Ġustizzja għamlet talba għal 39 post ġdid li m'għandhomx x'jaqsmu mat-tkabbir.

10 biss ġew approvati mill-Kunsill.

L-approprjazzjoni mitluba skond l-Artikolu 201 ("Tagħmir, Spejjeż operattivi u servizzi li huma relatati ma' l-ipproċessar tad-dejta u t-telekomunikazzjoni") tnaqqas bi EUR 4.31 miljun.

Barra minn hekk, ammont addizzjonali ta' EUR 4.36 miljun tnaqqas mill-Artikolu 120 ( "Ħlasijiet u drittijiet oħra").

Approprjazzjonijiet imniżżla fuq punti relatati ma' bini, ilma, gass, elettriku, tisħin u għamara tnaqqsu bi EUR 2.82 miljun.

Tnaqqis ieħor sar mill-Kunsill dwar punti relatati ma' staff u b'mod partikulari tnaqqis ta' EUR 297,000 fil-punt 1204 ("Drittijiet mal-bidu u mal-ħruġ mis-servizz u għal trasferiment") , EUR 121,000 fil-punt 1612 ("Taħriġ ulterjuri għall-istaff") kif ukoll EUR 1.23 miljun fil-punt 1406 ("servizzi supplementari oħra (traduzzjoni jew interpretazzjoni)").

Il-Kunsill iddeċieda wkoll li jnaqqas l-ispejjeż għall-pubblikazzjonijiet u għall-informazzjoni Kapitolu 27 jiġifieri punt 2730 ("Infiq tad-dokumentazzjoni u tal-librerija") , punt 2740 (Ġurnal Uffiċjali") u punt 2741 ("Pubblikazzjoni ta' natura ġenerali") b'EUR 450,000.

Il-Qorti tal-Ġustizzja (Taqsima V)

Baġit Totali

Żieda f'persentaġġi

Total tat-talba għal postijiet ġodda

Rata ta' tnaqqis

Rata ta' koperazzjoni interistituzzjonali

Staff li m'għandux x'jaqsam mat-tkabbir

Postijiet mitluba

3 aċċettati

6 postijiet miċħuda

Promozzjonijiet

62 pożizzjonij mtejba aċċettati

Postijiet imneħħija

aċċettata t-tneħħija ta' żewġ postijiet

Ħtiġijiet għat-tkabbir

Postijiet ġodda

41 aċċettati

L-ewwel qari tal-Kunsill approva żieda ta' EUR 4.3 miljun (3.8%) għal pakkett totali ta' EUR 117.5 miljun.

Dan huwa EUR 4.95 miljun inqas minn l-ammont mitlub mill-Qorti ta' l-Awdituri fil-PDB.

Ta' min jinnota li 9 postijiet ġodda ntalbu mill-Qorti ta' l-Awdituri fil-PDB għal attivitajiet li m'għandhomx x'jaqsmu mat-tkabbir.

Il-Kunsill aċċetta 3 postijiet (3AD6) u rrifjuta 6 postijiet ġodda.

It-tnaqqis prinċipali li sar mill-Kunsill għall-Baġit tal-Qorti ta' l-Awdituri kien f'Punt 1200 ("Salarji u Drittijiet oħra") b'EUR 4.08 miljun.

Sar ukoll tnaqqis ta' l-ammont ta' EUR 792,000 mill-Kunsill fuq punt 2100 ("Xiri, tiswija u manutenzjoni tat-Tagħmir u tas-Softwer") .

Dan il-punt intalab mill-Qorti ta' l-Awdituri bħala punt ta' prijorità għall-aġġornament u l-immodernizzar tas-servizzi u tagħmir ta' l-informatika tagħha.

Sar aktar tnaqqis fuq il-punt 1204 għat-total ta' EUR 172,729 (" Konċessjoni u spejjeż mad-dħul fis-servizz u mal-ħruġ mis-servizz u meta jsir trasferiment"), punt 129 ("Approprjazzjoni proviżorja") u punt 2542 ("Laqgħat, kungressi u konferenzi").

Il-Kumitat Ekonomiku u Soċjali (Taqsima VI)

Baġit Totali

Żieda totali f'persentaġġi

Total ta' postijiet ġodda mitluba

Rata ta' tnaqqis

Staff li m'għandux x'jaqsam mat-tkabbir

Postijiet mitluba

13 aċċettati

14 postijiet miċħuda

Konverżjoni ta' postijiet

2 postijiet miċħuda minn temporanju għal permanenti

Promozzjonijiet

2 pożizzjonij mtejba aċċettati

Ħtiġijiet għat-tkabbir

Postijiet ġodda

6 aċċettati

Il-Kumitat Ekonomiku u Soċjali talab pakkett ta' EUR 115.96 miljun li huwa żieda ta' 7.39% fuq il-Baġit 2006 ta' EUR 108 miljun.

Il-Kunsill qabel fuq approprjazzjoni ta' EUR 111.16 miljun, bi tnaqqis fiż-żieda għal 2.95% fuq il-Baġit 2006 u tnaqqis fil-PDB b'4.12% (EUR 4.8 miljuni).

Fil-każ ta' ħtiġijiet ta' staff, iktar minn 50% tal-postijiet ġodda li m'għandhomx x'jaqsmu mat-tkabbir kienu rrifjutati, li wassal għal tnaqqis totali ta' EUR 1,350,676 fil-punti li ġejjin, jiġifieri, punt 1200 ("Salarji u Drittijiet oħra"), punt 1400 ("Staff Ieħor") , punt 1202 ("Sahra Mħallsa") , artikolu 162 ("Spejjeż għall-missjonijiet, għall-ivvjaġġar u spejjeż inċidentali") u punt 1630 ("Assistenza Soċjali").

Sar tnaqqis totali ta' EUR 2.4 miljun fir-rigward ta' bini u punti oħrajn relatati, b'mod partikulari l-artikolu 200 ("Bini"), artikolu 202 ("Ilma, Gass, Elettriku, Tisħin"), l-artikolu 212 ("Għamarai") u l-artikolu 214 ("Installazzjonijiet Tekniċi u Installazzjonijiet").

Sar aktar tnaqqis fir-rigward ta' l-Informatika u Komunikazzjoni / Informazzjoni.

L-approprjazzjoni fuq l-artikolu 210 ("Tagħmir, spejjeż operattivi u Servizzi relatati ma' l-ipproċessar tad-dejta u t-telekomunikazzjoni") tnaqqset b'EUR 542,250.

Tnaqqis ulterjuri ta' EUR 150,000 sar ukoll fuq l-artikolu 260 ("Komunikazzjoni u pubblikazzjonijiet").

Barra mill-approprjazzjonijiet għal punt 2548 ("Interpretazzjoni") , artikolu 230 ("Kartolerija, Provista ta' oġġetti għall-uffiċċju, u oġġetti konsumibbli oħrajn") , u l-artikolu 238 ("Spejjeż oħra għall-operat amministrattiv") tnaqqsu b'EUR 300,000, EUR 30,000 u EUR 8,698 rispettivament.

Fir-rigward ta' l-istaff, il-ħolqien ta' 6 postijiet ġodda ġew approvati minħabba t-tkabbir tar-Rumanija u tal-Bulgarija kif ukoll 11-il post ġdid irrelatat mat-tkabbir ta' l-2004.

Il-Kumitat tar-Reġjuni (Taqsima VII)

Baġit Totali

Żieda totali f'persentaġġi

Total ta' postijiet ġodda mitluba

Rata ta' tnaqqis

Rata ta' koperazzjoni interistituzzjonali

Staff li m'għandux x'jaqsam mat-tkabbir

Postijiet mitluba

3 aċċettati

Promozzjonijiet

61 pożizzjonij mtejba aċċettati

Ħtiġijiet għat-tkabbir

Postijiet ġodda

Il-PDB tal-Kumitat tar-Reġjuni tnaqqas b'EUR 2.9 miljuni (minn EUR 69.4 miljun għal EUR 66.5 miljun).

Minkejja dan it-tnaqqis, id-DB tal-Kumitat tar-Reġjuni għadu jirrappreżenta żieda ta' 4.98% meta mqabbel mal-Baġit 2006.

Din hija t-tielet l-ogħla żieda rreġistrata fid-DB tat-Taqsimiet l-Oħra.

Fir-rigward ta' l-istaff u punti relatati, il-Kunsill għamel tnaqqis li jammonta għal EUR 1.1 miljun fil-punt 1200 ("Salarji u Drittijiet oħra") EUR 861,239, punt 1204 ("Konċessjoni u spejjeż mad-dħul fis-servizz u mal-ħruġ mis-servizz u meta jsir trasferiment") EUR 173,177 u punt 1610 ("Spejjeż mixxellanji u reklutaġġ") EUR 50,000.

Il-Kunsill naqqas l-approprjazzjonijiet taħt punt 260 ("Pubblikazzjoni ġenerali") b'EUR 180,000, punt 1420 ("Servizzi supplimentari għas-servizz tat-traduzzjoni") b'EUR 250,000 u punt 1402 ("Konferenza ta' l-Interpreti") b'EUR 80,000.

Barra minn hekk, ġie deċiż li jitnaqqas l-artikolu 202 ("Ilma, Gass, Elettriku, Tisħin") b'EUR 440,000, punt 1638 ("Ċentru għat-Tfulija Bikrija u ċentri oħra għal matul il-jum") b'EUR 122,000, l-artikolu 214 ("Installazzjonijiet Tekniċi u Installazzjonijiet") b'EUR 200,000 u l-artikolu 210 ("Tagħmir, Spejjeż Operattivi u servizzi relatati ma' l-ipproċessar tad-dejta u mat-telekomunikazzjoni") b'EUR 172,594.

L-Ombudsman Ewropew (Taqsima VIII -A)

Baġit Totali

Żieda totali f'persentaġġi

Total ta' postijiet ġodda mitluba

Rata ta' tnaqqis

Staff li m'għandux x'jaqsam mat-tkabbir

Promozzjonijiet

10 aċċettati

Il-Baġit ta' l-Ombudsman tnaqqas mill-Kunsill b'EUR 249,353 minn EUR 8.3 miljun għal EUR 8 miljun li huwa ekwivalenti għal tnaqqis ta' 3%.

Id-DB ta' l-2007 jirrappreżenta żieda ta' 4.18% mill-Baġit 2006.

L-Ombudsman issottometta spiża waħda ewlenija biss relatata ma' proġetti ġodda - EUR 150,000 għall-organizzazzjoni tas-Seminar Bijennali ta' l-Ombudsman Nazzjonali li l-Ombudsman huwa responsabbli minnu kull 10 snin.

Il-Kunsill iddeċieda li jnaqqas din l-approprjazzjoni b'EUR 50,000.

It-tnaqqis l-ieħor li sar mill-Kunsill huwa fir-rigward tal-punt 231 ("Traduzzjoni u interpretazzjoni") b'EUR 199,353.

Il-Kontrollur Ewropew għall-Protezzjoni tad-Dejta (EDPS) (Taqsima VIII-B)

Baġit Totali

Żieda totali f'persentaġġi

Total ta' postijiet ġodda mitluba

Rata ta' tnaqqis

Staff li m'għandux x'jaqsam mat-tkabbir

Postijiet mitluba

3 aċċettati

Il-Kunsill awtorizza żieda fil-Baġit ta' l-EDPS ta' 33.85% fuq il-Baġit 2006, minn EUR 3.58 miljun għal EUR 4.8 miljun.

Din hija l-ikbar żieda mit-"Taqsimiet l-Oħra" kollha.

Madankollu, hija 5.58% (EUR 283,819) inqas mill-ammont mitlub mill-EDPS fil-PDB (EUR 5.08 miljun).

L-EDPS, li għandu 24 post fis-servizz talab għal 5 postijiet ġodda, li minnhom 3 ġew aċċettati.

Dan wassal għal tnaqqis fl-ispiża ta' EUR 202,819.

Barra minn hekk, l-approprjazzjoni allokata lill-istaff awżiljarju taħt il-punt 1110 ("Staff awżiljarju, staff lokali u konsulenti speċjali") tnaqqset b'madwar 50%, li wassal għal tnaqqis ulterjuri ta' EUR 30,000.

It-tnaqqis l-ieħor li sar mill-Kunsill għall-Baġt ta' l-EDPS kien ta' EUR 30,000 fir-rigward ta' l-artikolu 104 ("Spejjeż għal missjonijiet, għall-ivvjaġġar u spejjeż anċillari oħra") , u EUR 21,000 fir-rigward ta' l-artikolu 130 ("Spejjeż għall-missjonijiet, għall-ivvjaġġar u spejjeż inċidentali").

Rimarki ta' Konklużjoni

Iż-żieda tal-Kunsill fil-marġini disponibbli ta' l-intestatura V tinftiehem f'sena meta saret konsolidazzjoni ta' l-infiq mingħajr l-ebda proġetti ewlenin ġodda.

Iżda madankollu, tnaqqis fil-baġits ta' l-istituzzjonijiet m'għandux ikun l-għan fih innifsu u għandha tiġi garantita l-funzjoni tajba ta' l-istituzzjonijiet kollha fl-2007 u s-snin ta' wara.

Ir-rapporteur isostni li mingħajr dubju l-koperazzjoni interistituzzjonali tista' toħloq benefiċċji għall-istituzzjonijiet.

Madankollu, mhux prattiku ħafna l-użu ta' rata fissa ad hoc u jista' jkun kontro-produttiv, speċjalment jekk jitqiesu n-natura u l-ħtiġijiet differenti ta' l-istituzzjonijiet varji.

F'dan ir-rigward ir-rapporteur se jeżamina r-rapport tas-Segretarju Ġenerali tal-Parlament dwar koperazzjoni interistituzzjonali tal-25 ta' Lulju 2006, li ntalab fil-paragrafu 61 (3c) tar-riżoluzzjoni tal-Parlament tal-15 ta' Marzu 2006.

Fuq il-bażi ta' dan ir-rapport, jaf tkun meħtieġa azzjoni biex jiżdied il-livell ta' koperazzjoni tanġibbli b'kunsiderazzjoni xierqa ta' l-indipendenza ta' l-istituzzjonijiet.

Id-deċiżjoni tal-Kunsill biex iżid ir-rata ta' tnaqqis għal livell relattivament għoli u biex jibbażaha fuq ir-rata attwali ta' postijiet vakanti għandha l-potenzjal li toħloq xi problemi mhux neċessarji speċjalment fil-każ li kandidati li jirnexxu ma jiġux impjegati minħabba nuqqas ta' approprjazzjoni.

Ir-rapporteur għandu jippreżenta emendi biex jindirizza din is-sitwazzjoni.

Matul is-snin, il-Parlament kemm-il darba ddikjara l-pożizzjoni tiegħu li talbiet baġitarji għandhom jirriflettu l-ħtiġijiet proprji ġġustifikata f'konformità mal-prinċipju tad-dixxiplina baġitarja u amministrazzjoni finanzjarja soda.

Mill-banda l-oħra, huwa mistenni li l-istituzzjonijiet ma jikkompromettux fuq l-istandards u li jibqgħu joperaw u jiffunzjonaw fuq livell xieraq ta' effiċjenza.

F'dan ir-rigward, fil-laqgħa ta' Konċiljazzjoni ta' l-14 ta' Lulju, id-delegazzjoni tal-Parlament enfasizzat li t-talbiet kollha għandhom jiġu evalwati skond il-merti speċifiċi tagħhom u li m'għandux jiġi appoġġjat tnaqqis standard ġenerali.

Talbiet għal staff addizzjonali jistgħu jiġu attribwiti għal ħtiġijiet speċifiċi li jinħolqu minħabba t-tkabbir.

Tibqa' prijorità ewlenija li nlaħħqu b'suċċess ma' dan il-proċess.

Bi prinċipju, ir-rapporteur jaqbel mad-deċiżjoni tal-Kunsill li jaċċetta l-pożizzjonijiet kollha relatati mat-tkabbir.

Madankollu, f'xi każijiet ma ngħatatx biżżejjed dejta dwar kif għandhom jiġu impjegati b'mod effettiv il-membri addizzjonali ta' l-istaff.

F'dan ir-rigward ir-rapporteur jixtieq isostni mill-ġdid it-tħassib espress minn rapporteurs preċedenti li l-impjegati inkarigati l-ġodda mhux dejjem jintużaw biss għal xogħol relatat mat-tkabbir.

Ir-rapporteur irrimarka wkoll li l-istituzzjonijiet ma jużawx metodu armonizzat meta jabbozzaw l-Istimi tagħhom.

It-testi tal-motivazzjonijiet xi drabi jinżammu vagi u ma tingħatax biżżejjed informazzjoni għal analiżi xierqa tat-talbiet.

Metodu aktar standardizzat, inklużi ġustifikazzjonijiet ċari għandhom jiffaċilitaw evalwazzjoni effettiva tal-preżentazzjonijiet li saru fl-istimi.

OPINJONI tal-Kumitat għall-Iżvilupp

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Taqsima I - Parlament Ewropew

Rapporteur għal opinjoni:

Il-Kumitat għall-Iżvilupp jistieden lill-Kumitat għall-Baġit, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jenfasizza l-ħtieġa li qed tikber li tissaħħaħ il-koperazzjoni bejn il-Parlament Ewropew u parlamenti demokratiċi ta' pajjiżi u reġjuni terzi jew li qed jiżviluppaw, bħal ma huma l-Afganistan, ir-Repubblika Demokratika tal-Kongo, l-assemblea parlamentari Ewro-Latino-Amerikana u l-Parlament Pan-Afrikan, fuq il-bażi ta' talbiet mill-parlamenti kkonċernati.

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007 : Taqsima 1 - Parlament Ewropew

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal-Kumitat għall-Kummerċ Internazzjonali

għall-Kumitat għall-Baġit

Taqsima I - Il-Parlament

Il-Kumitat għall-Kummerċ Internazzjonali jistieden lill-Kumitat għall-Baġit, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Jisħaq li l-Parlament Ewropej qed jipproponi, jorganizza u jikkofinanzja b'mod konġunt il-"Konferenza Parlamentari dwar l-Organizzazzjoni Dinjija tal-Kummerċ (WTO)" flimkien ma' l-Għaqda Interparlamentari (Inter-Parliamentary Union), organizzazzjoni bbażata f'Ġinevra

Jinnota li l-"Konferenza Parlamentari dwar l-Organizzazzjoni Dinjija tal-Kummerċ (WTO)" hija forum li fih membri minn parlamenti madwar id-dinja jieħdu sehem fi skambju ta' opinjonijiet, informazzjoni u esperjenzi dwar kwistjonijiet ta' kummerċ internazzjonali u jipprovdu dimensjoni parlamentari lid-WTO permezz ta':

(i) sorveljanza ta' l-attivitajiet tad-WTO u promozzjoni ta' l-effettività u l-ugwaljanza tagħhom;

(ii) promozzjoni tat-trasparenza tal-proċeduri tad-WTO u titjib fid-djalogu bejn il-gvernijiet, il-parlamenti u s-soċjetà ċivili, u;

(iii) bini tal-kapaċità fil-parlamenti fi kwistjonijiet ta' kummerċ internazzjonali u eżerċitar ta' influwenza fuq id-direzzjoni tad-diskussjonijiet fi ħdan id-WTO;

Itenni l-għan dikkjarat tiegħu li jakkumpanja n-negozjati tad-WTO bi proċess parlamentari u l-organizzazjoni ta' Konferenzi Parlamentari u , għalhekk, jisħaq li ser ikun dejjem meħtieġ li din l-attività kruċjali tkun iffinanzjata; jinnota, f'dan ir-rigward, li fl-2007 ser ikun hemm ta' l-anqas sessjoni waħda tal-Konferenza Parlamentari dwar id-WTO li ser issir jew fi Brussell jew f'pajjiż membru tad-WTO, skond ir-riżultati tar-Rawnd ta' Doha, u żewġ laqgħat tal-Kumitat tat-Tmexxija (Steering Commitee) tagħha f'Ġinevra;

Jitlob li t-titolu u r-rimarki tal-linja 3 0 4 4 jiġu emendati sabiex ikun ċar li din il-linja tkopri speċifikament l-ispiża konnessa ma' l-organizzazzjoni ta' laqgħat tal-Konferenza Parlamentari dwar id-WTO u l-Kumitat tat-Tmexxija tagħha;

PROĊEDURA

Abbozz tal-baġit ġenerali ta' l-Unjoni Ewropea għas-sena finanzjarja 2007 - Taqsima I - il-Parlament

Numru tal-proċedura

Kumitat risponsabbli

Draftsperson Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

OPINJONI tal-Kumitat għal-Libertajiet Ċivili, il-Ġustizzja u l-Affarjiet Interni

għall-Kumitat għall-Baġit

dwar l-abbozz ta' baġit ġenerali ta' l-Unjoni Ewropea għas-sena finanzjarja 2007

Taqsima I - Parlament Ewropew

Rapporteur għal opinjoni:

Il-Kumitat għal-Libertajiet Ċivili, il-Ġustizzja u l-Affarjiet Interni jistieden lill-Kumitat għall-Baġits, bħala l-kumitat responsabbli, sabiex jinkludi s-suġġerimenti li ġejjin fil-mozzjoni għal riżoluzzjoni tiegħu:

1. jistieden lill-korpi responsabbli tal-Parlament sabiex jieħdu jikkunsidraw it-tagħbija tax-xogħol reali tas-servizzi kkonċernati sabiex ikun determinat in-numru ta' postijiet li se jkunu allokati; jinnota l-fatt li l-Kumitat għal-Libertajiet Ċivili, l-Ġustizzja u l-Affarjiet Interni kien responsabbli għal 17% tar-rapporti leġiżlattivi fil-plenarja mill-2004 u jkompli jġorr l-istess tgħabija ta' xogħol, peress li 17% tal-proposti l-ġodda kollha tal-Kummissjoni jaqgħu fil-kompetenza tiegħu; jinnota wkoll in-natura kumplessa u teknika ta' ħafna mill-proposti; jinnota li fl-2005 il-kumitat kellu l-akbar numru ta' fajls li jaqgħu taħt il-kodeċiżjoni tal-kumitati kollha tal-Parlament; huwa ta' l-opinjoni li dawn il-figuri jirriflettu l-bidla fundamentali li għandha bżonn miżuri urġenti u serji sabiex tkun żgurata l-kredibilità ta' l-azzjonijiet tal-Parlament fil-qasam tal-libertà, is-siġurtà u l-ġustizzja;

Jitlob għalhekk żieda fl-istaff tas-segretarjat tal-Kumitat għal-Libertajiet Ċivili, il-Ġustizzja u l-Affarjiet Interni - permezz ta' organizzazzjoni mill-ġdid - mill-inqas bi tliet pożizzjonijiet AD u erba' pożizzjonijiet AST (pożizzjoni ta' assitent u tlieta ta' segretarji); jistenna l-publikazzjoni tal-pożizzjonijiet kollha; jitlob ukoll miżuri li jiżguraw li l-għarfien speċjalizzat f'dan il-qasam ikun disponibbli fis-segretarjat u fis-servizz legali;

Jitlob, barra minn hekk, mezzi xierqa sabiex ir-relazzjoni speċjali tal-kumitat mal-parlamenti nazzjonali tkun appoġġjata u anki l-isforzi tiegħu sabiex tiżdied it-trasparenza f'dan il-qasam ta' politika, li s'issa għadha influenzata ħafna mill-kultura ta' amministrazzjoni sigrieta preżenti fl-Istati Membri.

PROĊEDURA

Numru tal-proċedura

Kumitat risponsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur għal opinjoni: Data tal-ħatra

Rapporteur għal opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

OPINJONI tal-Kumitat għall-PETIZZJONIJIET

għall-Kumitat għall-Baġit

Taqsima VIII(A) - L-Ombudsman Ewropew

Rapporteur għal opinjoni:

ĠUSTIFIKAZZJONI QASIRA

Il-Kumitat għall-Petizzjonijiet ħa nota ta' l-istimi ta' l-Ombudsman Ewropew tar-rekwiżiti baġitarji għas-sena 2007, li huwa ppreżenta lill-awtorità baġitarja b'konformità ma' l-Artikolu 31 tar-Regolament Finanzjarju

Ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 fuq ir-Regolament Finanzjarju li jgħodd għall-bàġit ġenerali tal-Komunitajiet Ewropej (ĠU L 248, tas-16.9.2002, p.

Skond id-dokument ta' l-istimi, l-Ombudsman iqis li ż-żewġ attivitajiet ewlenin tiegħu huma:

- li jittratta l-ilmenti u jagħmel investigazzjonijiet , jew ibbażati fuq l-ilmenti jew fuq l-inizjattiva tiegħu.

Permezz ta' dan, huwa jikkopera u jaħdem flimkien ma' netwerk ta' ombudsmen nazzjonali u korpi simili fl-UE; u

- li jikkomunika maċ-ċittadini u joqrob lejhom; kif ukoll li jinfurmahom dwar id-drittijiet tagħhom skond il-liġi Komunitarja.

Dan jimplika attività sinifikanti fil-qasam tal-komunikazzjoni, pubblikazzjoni u informazzjoni.

Sabiex ikun jista' jwettaq dawn l-attivitajiet b'mod effiċjenti u effettiv, l-istaff ta' l-Ombudsman għandu jwettaq ukoll numru ta' attivitajiet amministrattivi u ta' mmaniġġjar orizzontali.

Dawn jinkludu l-immaniġġjar baġitarju, finanzjarju u ta' l-istaff, l-immaniġġjar ta' l-IT, l-arkivji, korrispondenza maċ-ċittadini mhux marbuta ma' l-ilmenti, koperazzjoni ma' istituzzjonijiet oħra, eċċ.

Karatteristiċi ewlenin tal-baġit

Il-baġit totali talab ammonti ta' € 8,252,800.

Dan jirrappreżenta żieda ta' 7.4% (+ € 570,262) relattivament mal-baġit ta' l-2006.

F'termini reali l-estimi juru tkabbir relattivament limitat ta' 5.4%.

Tfaddil u organizzazzjoni mill-ġdid fl-ispejjeż operattivi

L-estimi juru żieda fi 8 minn 36 linja baġitarja.

B'riżultat ta' dan, 24 linja juru tnaqqis u 4 linji baqgħu ma nbidlux.

Total ta' € 420,000, li jirrappreżenta 5.09% tal-baġit totali (kontra 4.5% fl-2006), ġie organizzat mill-ġdid.

Dan ir-riżultat inkiseb permezz ta' skrutinju sistematiku u dettaljat tal-linji baġitarji kollha, bil-għan li jiġġenera t-tfaddil f'baġit li fih biss numru limitat ta' punti baġitarji li jagħtu lok għal tfaddil potenzjali.

Ammont ta' xogħol

Fl-2005 l-Ombudsman irċieva 3920 ilment.

Dan jirrappreżenta żieda ta' 5.2% meta mqabbla ma' l-2004.

Iċ-ċifra ta' l-2005 tikkonferma t-tendenza ta' żieda u l-figuri għall-2006 jissuġġerixxu stabbilizzar fil-livell għoli ta' l-2005.

Madankollu, wieħed għandu jinnota li madwar 70% ta' l-ilmenti ppreżentati ma jaqgħux taħt il-mandat ta' l-Ombudsman, u li n-numru ta' lmenti li wasslu għal inkjesta kien ta' 726 (li minnhom 389 wasslu għal inkjesta waħda konġunta).

Konsolidazzjoni ta' l-organigramma

Matul is-snin, l-ammont ta' xogħol ta' l-Ombudsman żdied b'rata kontinwa, bħal ma żdiedet ukoll l-organigramma ta' l-uffiċċju tiegħu.

Mill-2003 sa l-2006 l-istaff ta' l-Ombudsman kważi rdoppja, minn 31 post fl-2003 għal 57 post fl-2006.

Dan jista' jitqabbel ma' organigramma fis-segretarjat tal-Kumitat tal-Petizzjonijiet li kiber biss marġinalment u għad għandu biss 18-il post.

Għall-2007 l-Ombudsman mhux qed jitlob postijiet ġodda.

Hemm talba, madankollu, biex 10 postijiet eżistenti jiġu mtejba (5 AD u 5 AST).

It-tfassil mill-ġdid tal-politika tat-traduzzjoni

Matul l-aħħar żewġ eżerċizzji baġitarji, iż-żieda fil-ħtiġijiet tat-traduzzjoni ma ġietx ikkumpensata kompletament b'żieda fl-approprjazzjonijiet fil-baġit.

Sabiex jiġu sodisfatti l-obbligi legali ta' l-Ombudsman u jitnaqqsu l-ispejjeż tat-traduzzjoni, ġiet adottata u se tiġi implimentata politika ġdida dwar it-traduzzjoni, li tinvolvi ftehima ta' koperazzjoni maċ-Ċentru tat-Traduzzjoni għall-Korpi ta' l-UE, tnaqqis fid-daqs tar-Rapport Annwali, tneħħija ta' traduzzjonijiet inqas importanti, u tqegħid ta' għadd akbar ta' sommarji tad-deċiżjonijiet ewlenin fuq l-Internet.

Huwa mistenni li din il-politika jkollha effett pożittiv fuq l-approprjazzjonijiet meħtieġa, kemm fuq tul ta' żmien qasir kif ukoll fuq żmien twil.

Razzjonalizzazzjoni ta' relazzjonijiet ta' ħidma mal-Parlament Ewropew

Fil-15 ta' Marzu 2006 ġiet iffirmata l-ftehima ġdida ta' koperazzjoni mal-Parlament Ewropew.

Din daħlet fis-seħħ f'nofs April.

Il-ftehima l-ġdida tagħti lok, fost affarjiet oħra, għal trasparenza akbar tal-politika dwar il-prezzijiet, billi s-servizzi jitħallsu fuq bażi ta' spejjeż individwali, ħlief għall-verifika u l-kontabilità li għalihom tapplika somma waħda.

Se jibdew ukoll negozjati mal-Parlament dwar estensjoni possibbli ta' l-ispazju għall-uffiċini.

Madankollu, dan m'għandux ikun a skapitu tal-bżonnijiet tal-Parlament stess.

Implimentazzjoni ta' strateġiji operattivi f'nofs iż-żmien

L-estimi ta' l-Ombudsman għall-2007 huma bbażati fuq l-identifikazzjoni tal-proġetti li għandhom jiġu implimentati fl-2007 u fis-snin ta' wara (2008 u 2009).

Dan jagħti lok għal perspettivi plurjennali u approċċ aktar bilanċjat fl-allokazzjoni ta' proġetti matul is-snin filwaqt li jifrex il-ħtieġa għal approprjazzjonijiet sabiex jiġu ġġenerati organizzazzjonijiet mill-ġdid.

B'konformità ma' din l-istrateġija l-Ombudsman iddeċieda li fl-2007 jiffoka biss fuq l-organizzazzjoni tas-seminar bijennali ta' l-Ombudsmen Nazzjonali, li ġie organizzat mill-Ombudsman Ewropew għall-aħħar darba fl-1996.

Minkejja l-ispejjeż ta' laqgħa ta' dan it-tip, dan l-approċċ iwassal biss għal żieda ċkejkna ta' 1.5% (+ 12,000 €) fl-ispejjeż taħt Titolu 3 .

Il-Kumitat għall-Petizzjonijiet jistieden lill-Kumitat għall-Baġit, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Huwa tal-fehma li l-ammont totali tar-riżorsi baġitarji mitluba mill-Ombudsman se jagħtu lok li huwa jwettaq l-obbligi taħt l-Istatut tiegħu, id-dispożizzjonijiet ta' l-implimentazzjoni u l-ftehima ġdida ta' koperazzjoni, u jagħtih il-possibiltà li jwettaq l-obbligi tiegħu b'mod effettiv;

Jinnota li ż-żieda ta' 5.4% (f'termini reali) fil-baġit hija relattivament żgħira, meta wieħed iqis ż-żieda fl-ammont totali ta' lmenti rreġistrati, l-inflazzjoni u ż-żieda fl-għoli tal-ħajja kif antiċipata mill-Kummissjoni;

Huwa kuntent li l-Ombudsman kien kapaċi jiġġenera tfaddil fuq għadd ta' linji baġitarji u żied ir-rata ta' organizzazzjoni mill-ġdid fil-baġit tiegħu minn 4.5% fil-baġit ta' l-2006 għal 5.09% fil-baġit ta' l-2007;

Jappoġġja l-konsolidazzjoni ta' l-organigramma ta' l-Ombudsman u t-talba tiegħu għat-titjib ta' 10 postijiet eżistenti (5 AST u 5 AD);

Jappoġġa t-tfassil mill-ġdid tal-politika tat-traduzzjoni ta' l-Ombudsman u jinkoraġġih biex jibqa' jfittex soluzzjonijiet effiċjenti biex inaqqas l-ispejjeż tat-traduzzjoni, filwaqt li jiggarantixxi livell għoli ta' servizz pubbliku u jtejjeb ir-relazzjonijiet u l-fiduċja bejn iċ-ċittadini ta' l-Unjoni Ewropea u l-istituzzjonijiet Ewropej;

Ifaħħar l-Ombudsman rigward l-implimentazzjoni ta' strageġiji f'nofs iż-żmien, li jagħtu lok għal perspettivi plurjennali u approċċ aktar bilanċjat fl-allokazzjoni ta' proġetti matul is-snin, jifrex il-ħtieġa għal approprjazzjonijiet u jiġġenera l-organizzazzjonijiet mill-ġdid;

Jieħu nota tal-ftehima ġdida ta' koperazzjoni ffirmata mill-Ombudsman u l-President tal-Parlament Ewropew fil-15 ta' Marzu 2006; iqis li l-ftehima tafferma mill-ġdid ir-relazzjonijiet bejn iż-żewġ istituzzjonijiet rigward koperazzjoni konkreta f'numru ta' oqsma, ibbażata fuq il-prinċipji ta' rispett reċiproku ta' l-indipendenza tal-partijiet, il-poteri rispettivi tagħhom u l-mandati u l-irwoli rispettivi tagħhom;

Jittama li l-ftehima l-ġdida twassal għal titjib fl-iskambju ta' informazzjoni bejn is-servizzi rilevanti u tinkoraġġixxi u ssaħħaħ proċeduri għal konsultazzjoni reċiproka u, b'mod ġenerali, toħloq strutturi għal koperazzjoni aktar mill-qrib bil-għan li kull parti tkun tista' twettaq il-ħidmiet tagħha b'mod aktar effettiv.

PROĊEDURA

L-abbozz ta' baġit ġenerali ta' l-Unjoni Ewropea għas-sena finanzjarja 2007 - Taqsima VIII(A) - Ombudsman Ewropew

Numru tal-proċedura

Kumitat responsabbli

Kumitat(i) mitlub(a) jagħti/u opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur ta' opinjoni Data tal-ħatra

Rapporteur ta' opinjoni preċedenti

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)

PROĊEDURA

Abbozz ta' baġit ġenerali ta' l-Unjoni Ewropea għas-sena finanzjarja 2007, Taqsima I - Parlament Ewropew, Taqsima II - Kunsill, Taqsima IV - Qorti tal-Ġustizzja, Taqsima V - Qorti ta' l-Awdituri, Taqsima VI - Kumitat Ekonomiku u Soċjali, Taqsima VII - Kumitat tar-Reġjuni, Taqsima VIII(A) - Ombudsman Ewropew, Taqsima VIII(B) - Kontrollur Ewropew għall-Protezzjoni tad-Dejta

Bażi legali

Bażi fir-Regoli ta' Proċedura

Artikolu 69 u Anness IV

Kumitat responsabbli

Kumitat(i) mitlub(a) jagħti/jagħtu opinjoni(jiet)

Rapporteur : Data tal-ħatra

Abbozz preliminari ta' baġit ġenerali

Data meta ġie ppreżentat mill-Kummissjoni

Data meta l-Kunsill stabbilixxa l-abbozz ta' baġit ġenerali

Data meta l-Kunsill bagħat l-abbozz ta' baġit ġenerali

Ittra/ ittri ta' emenda

Eżami fil-kumitat

Data ta' l-adozzjoni

Riżultat tal-votazzjoni finali

astensjonijiet: 3

Membri preżenti għall-votazzjoni finali

Sostituti preżenti għall-votazzjoni finali

Sostituti (skond l-Artikolu 178(2)) preżenti għall-votazzjoni finali